cyanic-selkie/wikianc huggingface dataset:
ಪ್ರಹ್ಲಾದ ಜೋಶಿ
ಸಂಸಾರಿಕ ಜೀವನ
೧೯೯೨ ನವೆಂಬರ್ ರಲ್ಲಿ ಬಾಗಲಕೋಟೆಯ ಐಹೋಳೆಯ ಗುಮಾಸ್ತೆ ಮನೆತನದ ಮಗಳಾದ  ಸೌ ಜ್ಯೋತಿಯವರನ್ನು ಬಾಳ ಸಂಗಾತಿಯನ್ನಾಗಿಸಿಕೊಂಡಿದ್ದು ದಂಪತಿಗಳು ಮೂರು ಮುದ್ದು ಮಕ್ಕಳನ್ನು ಹೊಂದಿದ್ದಾರೆ.
ರಾಜಕೀಯ ಜೀವನ
ಉದ್ಯೋಗದೊಂದಿಗೆ ಸದಾಚಟುವಟಿಕೆಯಿಂದ ಇರಬಯಸುವ ಇವರು ೧೯೯೨ ರಲ್ಲಿ ಆರಂಭಗೊಂಡ ಡಾ  ಮುರಳಿ ಮನೋಹರ ಜೋಶಿಯವರ ನೇತೃತ್ವದ ಕಾಶ್ಮೀರ ಉಳಿಸಿ ಆಂದೋಲನದ ಅಡಿಯಲ್ಲಿ ಸ್ಥಳೀಯ ಆಂದೋಲನ ಸಮಿತಿಯ ನೇತೃತ್ವವಹಿಸುವದರೊಂದಿಗೆ ರಾಜಕೀಯ ರಂಗ ಪ್ರವೇಶಿಸಿದರು.
೧೯೯೨ ಜನೇವರಿ ೨೬ ರಂದು ಹುಬ್ಬಳ್ಳಿಯ ಕಿತ್ತೂರ ಚೆನ್ನಮ್ಮ ಮೈದಾನ (ಈದ್ಗಾ ಬಳಿ) ದಲ್ಲಿ ಧ್ವಜ ಹಾರಿಸುವ ಸಂಕಲ್ಪದೊಂದಿಗೆ ಹೋರಾಟಕ್ಕೆ ಇಳಿದಾಗ ಅನೇಕ ಅಡೆತಡೆಗಳುಂಟಾದವು. ಗೋಲಿಬಾರ್-ಲಾಠಿ ಏಟಿನ ಪರಿವೇ ಇಲ್ಲದೇ ರಾಷ್ಟ್ರಧ್ವಜ ಗೌರವ ಸಂರಕ್ಷಣಾ ಸಮೀತಿಯ ನೇತೃತ್ವ ವಹಿಸಿದ ಜೋಶಿಯವರು ಕಿತ್ತೂರು ಚೆನ್ನಮ್ಮ ಮೈದಾನದಲ್ಲಿ ರಾಷ್ಟ್ರಧ್ವಜ ಹಾರಿಸುವಲ್ಲಿ ಸಫಲರಾದರು. ಅಂದಿನಿಂದಲೇ ಈ ಭಾಗದ ಜನಮಾಸದಲ್ಲಿ ಒಬ್ಬ ಹೋರಾಟಗಾರನಾಗಿ, ಸೃಜನಶೀಲ ಯುವಕನಾಗಿ ಸ್ಥಾನ ಪಡೆದ ಇವರು ಭಾರತೀಯ ಜನತಾ ಪಕ್ಷದ ಹುಬ್ಬಳ್ಳಿ-ಧಾರವಾಡ ಮಹಾನಗರ ಜಿಲ್ಲೆಯ ಅಧ್ಯಕ್ಷರಾಗಿ ಪಕ್ಷದ ನೆಲೆಯನ್ನು ಭದ್ರಗೊಳಿಸುವಲ್ಲಿ ಶ್ರಮಿಸಿದರು. ಒಂದು ರಾಜಕೀಯ ಪಕ್ಷದ ಪ್ರಮುಖರಾಗಿ ತಮ್ಮನ್ನು ಗುರುತಿಸಿಕೊಂಡರೂ ಸಹ ಈ ಭಾಗದ ಎಲ್ಲ ಕ್ಷೇತ್ರಗಳ ಪ್ರಮುಖರಿಂದ ಹಿಡಿದು-ಸಾಮಾನ್ಯ ಜನರವರೆಗೆ ಪ್ರಲ್ಹಾದ ಜೋಶಿ ನಮ್ಮವನೇ ಎಂಬ ಛಾಪನ್ನು ಮೂಡಿಸಿದವರು.
ಇದಲ್ಲದೇ ೪ ವರ್ಷ ಕರ್ನಾಟಕ ರಾಜ್ಯ ಭಾರತೀಯ ಜನತಾ ಪಾರ್ಟಿಯ ರಾಜ್ಯ ಪ್ರಧಾನ ಕಾರ್ಯದರ್ಶಿಯಾಗಿಯೂ ಹಾಗೂ ಪ್ರಸ್ತುತ ಪಕ್ಷದ ರಾಜ್ಯಾಧ್ಯಕ್ಷರಾಗಿ ಪಕ್ಷದ ಸಂಘಟನೆ ಹಾಗೂ ಪಕ್ಷದ ದೈನಂದಿನ ಚಟುವಟಿಕೆಗಳಲ್ಲಿ ಯಶಸ್ವಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ಬಾರೋ ಸಾಧನಕೆರೆ ಬಗ್ಗೆ
ಕನ್ನಡದ ಹೆಮ್ಮೆಯ ವರಕವಿ ಡಾ ದ.ರಾ. ಬೇಂದ್ರೆಯವರ ಸ್ಮರಣಾರ್ಥ ಧಾರವಾಡದಲ್ಲಿ ‘ಬಾರೋ ಸಾಧನ ಕೇರಿಗೆ’ ಎಂಬ ವಿಶೇಷ ಯೋಜನೆ ಅನುಷ್ಠಾನದಲ್ಲಿ ಸತತ ಪ್ರಯತ್ನದಿಂದ ಕೇಂದ್ರ ಸರಕಾರದಿಂದ ರೂ ೩.೮೦ಕೋಟಿ ಗಳ ಅನುದಾನ ದೊರಕಿಸುವಲ್ಲಿ ವಿಶೇಷ ಪಾತ್ರ ಇದರ ಫಲಶೃತಿಯಾಗಿ ಸಾಧನಕೇರಿಯಲ್ಲಿ ಇಂದು ಸುಂದರ ಉದ್ಯಾನವನ ಹಾಗೂ ಸಾಧನಕೇರಿ ಕೆರೆ ಮೈದಳೆದು ನಿಂತಿದೆ. ಸಂಸತ್ ಸದಸ್ಯರಾಗಿ ಈ ಭಾಗದ ಜನರ ಆಶೋತ್ತರಗಳಿಗೆ ಸದಾ ಸ್ಪಂಧಿಸುತ್ತಿರುವ ಶ್ರೀ ಜೋಶಿಯವರು ಈ ನಾಡಿನ ಜನತೆಯ ಹಲವಾರು ಸಮಸ್ಯೆಗಳನ್ನು ಲೋಕಸಭೆಯಲ್ಲಿ ತಂದು ಇಡೀ ರಾಷ್ಟ್ರದ ಗಮನವನ್ನು ಸೆಳೆಯುತ್ತಿರುವರು. ಬೆಳೆವಿಮೆ, ರೈತರ ಪಂಪ್‌ಸೆಟ್‌ಗಳಿಗೆ ವಿದ್ಯುತ್ ಸೌಲಭ್ಯ, ಉಳ್ಳಾಗಡ್ಡಿ, ಮೆಣಸಿನಕಾಯಿ, ಗೋವಿನಜೋಳ, ಖರೀದಿ ಕೇಂದ್ರಗಳ ವಿಷಯವಾಗಿ, ಹುಬ್ಬಳ್ಳಿ-ಅಂಕೋಲಾ ರೇಲ್ವೆ ಯೋಜನೆ, ಬಿಜಾಪೂರ-ಗದಗ ಬ್ರಾಡ್ ಗೇಜ್ ಯೋಜನೆ, ಧಾರವಾಡ-ಅಳ್ನಾವರ ರಸ್ತೆ ದುರಸ್ಥಿ, ಧಾರವಾಡ-ಹುಬ್ಬಳ್ಳಿ-ಗದಗ ನಗರಗಳ ಸೌಂಧರ್ಯಿಕರಣ, ಪ್ರತಿ ಹಳ್ಳಿ ಹಾಗೂ ಶಹರಗಳಲ್ಲಿ ಸಾರ್ವಜನಿಕ ಸೌಲಭ್ಯ,ಮೂಲಭೂತ ಸೌಲಭ್ಯಗಳನ್ನು ಪೂರೈಸುವ ನಿಟ್ಟಿನಲ್ಲಿ ತಮ್ಮ ಧ್ವನಿಯನ್ನು ಎತ್ತುತ್ತಲೇ ಇದ್ದಾರೆ. ಸಂಸತ್ ಸದಸ್ಯರ ಪ್ರದೇಶಾಭಿವೃದ್ಧಿ ಯೋಜನೆಯಡಿ ಗ್ರಾಮೀಣ ಹಾಗೂ ನಗರ ಪ್ರದೇಶಗಳಲ್ಲಿ ವಿವಿಧ ಅಭಿವೃದ್ಧಿ ಕಾಮಗಾರಿಗಳನ್ನು (ಗ್ರಾಮೀಣ ಹಾಗೂ ನಗರ ಪ್ರದೇಶಗಳಲ್ಲಿ ಶಾಲಾ ಕೊಠಡಿಗಳ ನಿರ್ಮಾಣ, ಸಮುದಾಯ ಭವನಗಳ ನಿರ್ಮಾಣ, ರಸ್ತೆ ನಿರ್ಮಾಣ ,ಉದ್ಯಾನವನಗಳ ಸೌಂದರ್ಯೀಕರಣ, ಒಳಚರಂಡಿ ವ್ಯವಸ್ಥೆ ಸುಧಾರಣೆ) ಕೈಗೊಳ್ಳಲಾಗಿದೆ.
ಹುಬ್ಬಳ್ಳಿಯ ವಿಮಾನ ನಿಲ್ದಾಣ ಅಭಿವೃದ್ಧಿಗಾಗಿ ಸತತ ಪ್ರಯತ್ನ ನಡೆಸಿ ಕರ್ನಾಟಕ ಸರಕಾರದಿಂದ ಸುಮಾರು ೭೦೦ ಎಕರೆಗಳನ್ನು ಭೂಮಿಯನ್ನು ಭಾರತೀಯ ವಿಮಾನ ನಿಲ್ದಾಣ ಪ್ರಾಧಿಕಾರ ಇವರಿಗೆ ಭೂಮಿಯನ್ನು ಹಸ್ತಾಂತರಿಸಿ ಹುಬ್ಬಳ್ಳಿ ವಿಮಾನ ನಿಲ್ದಾಣವನ್ನು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವನ್ನಾಗಿ ಪರಿವರ್ತಿಸಲು ಪ್ರಾಮಾಣಿಕ ಪ್ರಯತ್ನವನ್ನು ನಡೆಸಲಾಗಿದೆ. ಈ ಕುರಿತು ಅಭಿವೃದ್ಧಿ ಕಾಮಗಾರಿಗಳು ಪ್ರಗತಿಯ ಹಂತದಲ್ಲಿದೆ. ಹಾಗೂ ಹುಬ್ಬಳ್ಳಿ ರೇಲ್ವೆ ವರ್ಕಶಾಪ ಆಧುನೀಕರಣ, ಹುಬ್ಬಳ್ಳಿ ಗುಡಶೆಡ್ ನಿರ್ಮಾಣ, ಹುಬ್ಬಳ್ಳಿ ರೇಲ್ವೆ ನಿಲ್ದಾಣ ನವೀಕರಣ ಇತ್ಯಾದಿ ಅಭಿವೃದ್ಧಿ ಕೆಲಸ ಕಾರ್ಯಗಳಿಗೆ ಶ್ರೀ ಜೋಶಿ ಅವರು ಚಾಲನೆ ದೊರಕಿಸಿದ್ದಾರೆ.
ಬೆಳೆವಿಮೆ ಕ್ಷೇತ್ರದಲ್ಲಿ ಹಾಗೂ ರೈತರ ಯಾವತ್ತೂ ಸಮಸ್ಯೆಗಳಿಗೆ ಸೂಕ್ತವಾಗಿ ಸಕಾಲದಲ್ಲಿ ಸ್ಪಂದಿಸುತ್ತಿರುವದರಿಂದ ಇವರ ಕಛೇರಿ ಯಾವಾಗಲು ರೈತಾಪಿ ಜನರಿಂದ ತುಂಬಿರುತ್ತಿರುವದು ಶ್ರೀ ಜೋಶಿಯವರ ವಿಶೇಷ ಹೆಮ್ಮೆಯಾಗಿ ಇವರನ್ನು ರೈತಮಿತ್ರನೆಂಬ ನಾಮಧೇನು ಬಂದಿರುವದು ಸಹಜವೆ.
ವರ್ಗ:ರಾಜಕಾರಣಿಗಳು
ಬಲೀಂದ್ರ
ಬಲೀಂದ್ರ ಮಹಾದೈತ್ಯ ಹಿರಣ್ಯ ಕಶ್ಯಪುವಿನ ಪುತ್ರನಾದ ಪ್ರಹ್ಲಾದ ಕುಮಾರನ ಮೊಮ್ಮಗ.. ಅಸುರನೇ ಆದರೂ ಅಸುರವೈರಿ ಹರಿಯ ಪರಮ ಭಕ್ತ.. ಇವನು ಸಕಲ ವೇದ ಶಾಸ್ತ್ರ ಪಾರಂಗತ, ಸಕಲ ಶಸ್ತ್ರಾಸ್ತ್ರ ವಿದ್ಯಾ ಪ್ರವೀಣ. ಇವನು ಶೋಣಿತಪುರದ ರಾಜನಾಗಿದ್ದು ಇಲ್ಲಿ ನೆಡೆಯುವ ಪ್ರತಿಯೊಂದು ಯಾಗಕ್ಕೂ ವಿಷ್ಣು ದೇವರಿಗೆ ಹವಿಸ್ಸು ನೀಡುತ್ತಿದ್ದ ಹಾಗೂ ಕೇಳಿದ್ದನ್ನು ಕೊಡುವ ದಾನಿಯಾಗಿದ್ದ. ಆದರೆ ಎಷ್ಷೇ ಆದರೂ ಅಸುರ ವಂಶದವನಾಗಿದ್ದರಿಂದ ಇಂದ್ರಾದಿಗಳು ಭಯಭೀತರಾಗಿ ನಾರಾಯಣನಲ್ಲಿ ಮೊರೆ ಹೋಗಿ ಇವನ ಸಂಹಾರ ಮಾಡಬೇಕೆಂದು ಬೇಡಿಕೊಂಡಾಗ ಶ್ರೀ ಮನ್ನಾರಾಯಣನು ಇವನ ಸಂಹಾರಕ್ಕಾಗಿ ವಾಮನ ರೂಪಿಯಾಗಿ ಬಂದು ಮೂರು ಹೆಜ್ಜೆ ಜಾಗ ಬೇಕೆಂದು ಕೇಳುತ್ತಾನೆ. ಹೀಗೆ ಒಂದು ಹೆಜ್ಜೆಯನ್ನು ಆಕಾಶದಲ್ಲಿ ಒಂದು ಹೆಜ್ಜೆಯನ್ನು ಭೂಮಿಯಲ್ಲೂ ಇಟ್ಟಾಗ, ಮೂರನೇ ಹೆಜ್ಜೆ ಎಲ್ಲಿಡಲಿ ಎಂದು ಕೇಳಿದಾಗ ಬಲಿ ಚಕ್ರವರ್ತಿ ಹೇ ನಾರಾಯಣ ನಿನ್ನ ರೂಪ ಬದಲಾದರೂ ನನ್ನ ಭಕ್ತಿಯ ರೂಪ ನನಗೆ ಎಲ್ಲವನ್ನೂ ತಿಳಿಸುತ್ತದೆ ಎನ್ನುತ್ತಾ ನಿನ್ನ ಮೂರನೇ ಹೆಜ್ಜೆಯನ್ನು ತನ್ನ ತಲೆಯ ಮೇಲಿಡಲು ಹೇಳುತ್ತಾನೆ ಅದಕ್ಕೆ ವಾಮನ ರೂಪಿಯೂ ನೀನು ಭೂಗರ್ಭದಲ್ಲಿ ಹೂತು ಹೋದರೂ ಚಿರಂಜೀವಿಗಳ ಸಾಲಿನಲ್ಲಿ ಅಮರನಾಗಿರು ಮತ್ತೇ ನಿನ್ನ ನಾಮ ಮುಂದೇ ಬಲೀ ಪಾಡ್ಯ ಎಂಬ ಹಬ್ಬವಾಗಿ ಆಚರಿಸಲಾಗುತ್ತದೆ ಎಂಬ ವರವನ್ನು ದಯಪಾಲಿಸುತ್ತಾನೆ....
ರಾಬಿನ್ ಸಿಂಗ್
thumb|ರಾಬಿನ್ ಸಿಂಘ್
(ಜನನ: ಸೆಪ್ಟೆಂಬರ್ ೧೪ ೧೯೬೩) ಭಾರತದ ಮಾಜಿ ಕ್ರಿಕೆಟ್ ಆಟಗಾರ. ಭಾರತದ ಕ್ರಿಕೆಟ್ ತಂಡದ ಮಾಜಿ ಸದಸ್ಯ ರಾಬಿನ್ ಸಿಂಗ್ ರವರ ತೊಟ್ಟಿಲ ಹೆಸರು, ರಬೀಂದ್ರ ರಾಮನಾರಾಯಣ ಸಿಂಗ್ ಎಂದು. ಅವರು ಚಿಕ್ಕವಯಸ್ಸಿನಲ್ಲೇ ಭಾರತಕ್ಕೆ ಬಂದು ೧೯೮೧-೮೨ ರಸಾಲಿನಲ್ಲಿ ತಮಿಳುನಾಡಿನ ಪರವಾಗಿ ಆಟವಾಡಿದ್ದರು. ೧೩೬ ಒಂದು ದಿನದ ಆಟದಲ್ಲಿ ಪಾಲ್ಗೊಂಡ ರಾಬಿನ್ ಸಿಂಗ್, ಒಬ್ಬ 'ಅತ್ಯುತ್ತಮ ಫೀಲ್ಡರ್' ಎಂದು ಹೆಸರುಮಾಡಿದ್ದಾರೆ.
ಜನನ
ಭಾರತೀಯ ಮೂಲದ ಕೆರೆಬಿಯನ್ ದ್ವೀಪದ ಟ್ರೆನಿಡಾಡ್ ಮತ್ತು ಟೊಬೇಗೋ ದೇಶದಲ್ಲಿ ಜನಿಸಿದರು. ೧೯೮೯ ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧ ಆಡುವ ಮೂಲಕ 'ಅಂತಾರಾಷ್ಟ್ರೀಯ ಕ್ರಿಕೆಟ್ ಮೈದಾನ'ಕ್ಕೆ ಪಾದಾರ್ಪಣೆಮಾಡಿದ ಅವರು ಕೆಲವು ಸಮಯ ವೈಯಕ್ತಿಕ ಕಾರಣಗಳಿಂದಾಗಿ ಆಟದಿಂದ ಹೊರಗಿದ್ದರು.
ಉಲ್ಲೇಖನಗಳು
ವರ್ಗ:ಕ್ರಿಕೆಟ್ ಆಟಗಾರ ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಕೊಪ್ಪಳ (ಲೋಕ ಸಭೆ ಚುನಾವಣಾ ಕ್ಷೇತ್ರ)
ಕೊಪ್ಪಳ ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು.
ಇದನ್ನೂ ನೋಡಿ
ವರ್ಗ:ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ಎನ್. ಪ್ರಭುದೇವ್
ಡಾ. ಎನ್. ಪ್ರಭುದೇವ್, ಇವರು ಪ್ರಸ್ತುತ ಕರ್ನಾಟಕ ಆರೋಗ್ಯ ಆಯೋಗದ ಅಧ್ಯಕ್ಷರು. ಈ ಹಿಂದೆ ಬೆಂಗಳೂರು ವಿಶ್ವವಿದ್ಯಾಲಯದ ಕುಲಪತಿಗಳಾಗಿ ಮತ್ತು ಜಯದೇವ ಆಸ್ಪತ್ರೆಯ ನಿರ್ದೇಶಕರಾಗಿ ಕೆಲಸ ನಿರ್ವಹಿಸಿದ್ದಾರೆ. ವರ್ಗ:ಜನ
ಬೀದರ್ (ಲೋಕ ಸಭೆ ಚುನಾವಣಾ ಕ್ಷೇತ್ರ)
ಪ್ರಸ್ತುತ ಸಂಸದರು
ಭಗವಂತ್ ಖುಬಾ(ಸಾರ್ವತ್ರಿಕ ಚುನಾವಣೆ, 2014 ) ಪ್ರಸ್ತುತ ಸಂಸದರಾಗಿರುತ್ತಾರೆ.
ಬೀದರ್ ಲೋಕಸಭೆಗೆ ಸೇರಿದ ವಿಧಾನಸಭೆ ಕ್ಷೇತ್ರಗಳು
ಬೀದರ್ ಲೋಕಸಭಾ ಕ್ಷೇತ್ರ ಪ್ರಸ್ತುತ ಕೆಳಗಿನ ಎಂಟು ವಿಧಾನಸಭೆ ಕ್ಷೇತ್ರಗಳನ್ನು ಹೊಂದಿದೆ.
ಸಂಸತ್ತಿನ ಸದಸ್ಯರು
ಮೈಸೂರು ರಾಜ್ಯ: ಕರ್ನಾಟಕ ರಾಜ್ಯ:
ಉಲ್ಲೇಖಗಳು
ವರ್ಗ:ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ಅಮೆರಿಕಗಳು
ಅಮೆರಿಕಗಳು : ಪಶ್ಚಿಮಗೋಳಾರ್ಧದಲ್ಲಿರುವ ಉತ್ತರ ಅಮೆರಿಕ, ಮಧ್ಯ ಅಮೆರಿಕ, ದಕ್ಷಿಣ ಅಮೆರಿಕ ಪ್ರದೇಶಗಳನ್ನು ಒಟ್ಟಾಗಿ ಈ ಹೆಸರಿನಿಂದ ಕರೆಯಲಾಗಿದೆ. ಉತ್ತರದಲ್ಲಿ ಕೆನಡದ ಬೂಥಿಯ ಪರ್ಯಾಯಪ್ರಸ್ಥಭೂಮಿಯಿಂದ ದಕ್ಷಿಣದಲ್ಲಿ ಚಿಲಿಯ ಫ್ರೋವಾರ್ಡ್ ಭೂಶಿರದವರೆಗೆ ಉತ್ತರ-ದಕ್ಷಿಣವಾಗಿ ೧೪,೦೦೦ ಕಿಮೀ ಉದ್ದವಾಗಿದೆ. ಈ ಭೂರಾಶಿಯ ವಿಶೇಷವಾದ ಆಕಾರವೆಂದರೆ ಉತ್ತರದಲ್ಲಿ ಅಗಲವಾಗಿದ್ದು ದಕ್ಷಿಣಕ್ಕೆ ಹೋದಂತೆಲ್ಲಾ ಕಿರಿದಾಗುವುದು. ಅಮೆರಿಗೊ ವೆಸ್ಪೂಚಿಯಿಂದ ಅಮೆರಿಕ ಎಂಬ ಹೆಸರು ಬಂದಿದೆ. ಅಮೆರಿಕ ಮತ್ತು ಅಮೆರಿಕನ್ ಎಂಬ ಶಬ್ದಗಳನ್ನು ಕೇವಲ ಅಮೆರಿಕದ ಸಂಯುಕ್ತ್ತ ಸಂಸ್ಥಾನಗಳನ್ನು ಉದ್ದೇಶಿಸಿ ಪ್ರಯೋಗಿಸುವುದೂ ಉಂಟು. ಮಾರ್ಟನ್ ವಾಲ್ಡ್ ನೀ ಮುಲ್ಲರ್ ಈ ಶಬ್ದªನ್ನು ಮೊದಲ ಬಾರಿಗೆ ಉಪಯೋಗಿಸಿದ. ಕ್ರಿಸ್ಟೋಫರ್ ಕೊಲಂಬಸ್ ೧೪೯೨ರಲ್ಲಿ ಸಮುದ್ರಯಾನ ಮಾಡಿ ಭಾರತ ದೇಶಕ್ಕೆ ಹೊಸ ಹಾದಿ ಕಂಡುಹಿಡಿದನೆಂದು ತಪ್ಪಾಗಿ ತಿಳಿದ ದೇಶವೇ ಈಗಿನ ಅಮೆರಿಕ ಖಂಡಗಳು. ದಕ್ಷಿಣ ಅಮೆರಿಕದ ಉತ್ತರ ಭಾಗದ ಮೇಲೆ ಸಮಭಾಜಕವೃ ತ್ತ ಹಾದು ಹೋಗುತ್ತದೆ. ಅದರ ದಕ್ಷಿಣದ ಚೂಪಾದ ತುದಿ ಕೇಪ್ ಹಾರನ್ನ ನ್ನು ಮುಟ್ಟುತ್ತವೆ. ಆ ಪ್ರದೇಶ ಹೆಚ್ಚು ಶೈತ್ಯಭರಿತವಾಗಿ ಹಿಮಗಡ್ಡೆಯಿಂದ ಕೂಡಿದೆ. ಸಂಸ್ಕೃತಿ, ಭಾಷೆ, ಆಚಾರವಿಚಾರಗಳಲ್ಲಿ ದಕ್ಷಿಣ ಅಮೆರಿಕ ಮತ್ತು ಉತ್ತರ ಅಮೆರಿಕಗಳಿಗೆ ಹೆಚ್ಚಿನ ವ್ಯತ್ಯಾಸವಿದೆ. ಅಮೆರಿಕ ಖಂಡಗಳನ್ನು ಎರಡು ವಿಭಾಗಗಳಾಗಿಮಾಡಿ ಒಂದನ್ನು ಲ್ಯಾಟಿನ್ ಅಮೆರಿಕ ಎನ್ನುತ್ತಾರೆ. ಇದಕ್ಕೆ ಮೆಕ್ಸಿಕೊ, ಮಧ್ಯ ಅಮೆರಿಕ, ವೆಸ್ಟ್ ಇಂಡೀಸ್ ಮತ್ತು ದಕ್ಷಿಣ ಅಮೆರಿಕಗಳು ಸೇರುತ್ತವೆ. ಇನ್ನೊಂದನ್ನು ಆಂಗ್ಲೋ ಅಮೆರಿಕ ಎನ್ನುತ್ತಾರೆ. ಅದಕ್ಕೆ ಕೆನಡ, ಸಂಯುಕ್ತ್ತ ಸಂಸ್ಥಾನಗಳು ಸೇರುತ್ತವೆ. ಅಮೆರಿಕಕ್ಕೆ ಸಂಬಂಧಪಟ್ಟ್ಟ ಲೇಖನಗಳ ಹಂಚಿಕೆ ಈ ರೀತಿಯಿದೆ: ಉತ್ತರ ಅಮೆರಿಕ ಮತ್ತು ದಕ್ಷಿಣ ಅಮೆರಿಕ ಎಂಬ ಲೇಖನಗಳಲ್ಲಿ ಒಟ್ಟಾರೆ ಸಮೀಕ್ಷೆ ಇದೆ. ಪ್ರತ್ಯೇಕವಾಗಿಯೆ ಮೇಲ್ಮೈಲಕ್ಷಣ, ಖನಿಜ ಸಂಪತ್ತು, ಭೌಗೋಳಿಕ ವೈಶಿಷ್ಟ್ಯಗಳು ಅದೇ ಲೇಖನದಲ್ಲಿವೆ. ಪ್ರಾಂತೀಯವಾದ ಇನ್ನೂ ಹೆಚ್ಚಿನ ವಿವರಗಳು ಅಲಾಸ್ಕ, ಕೆನಡ, ಸಂಯುಕ್ತ್ತ ಸಂಸ್ಥಾನಗಳು ಇತ್ಯಾದಿ ಶೀರ್ಷಿಕೆಗಳಲ್ಲಿವೆ. ಅಮೆರಿಕದ ಎಂಬ ಶಿರೋನಾಮೆಗೆ ಅಂಟಿದಂತೆ ಅಲ್ಲಿನ ಇತಿಹಾಸ, ಸ್ವಾತಂತ್ರ್ಯ ಸಾಹಿತ್ಯ ಮೊದಲಾದ ವಿಷಯಗಳು ಬಂದಿವೆ. ಮಾಯ, ಆಜ್ಬೆಕ್, ಇಂಕ ಇತ್ಯಾದಿ ಸಂಸ್ಕೃತಿಗಳಿಗೆ ಸಂಬಂಧಪಟ್ಟ್ಟ ಲೇಖನಗಳು ಆಯಾ ಶೀರ್ಷಿಕೆಗಳಲ್ಲಿವೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹೀರೆ ಬೇವನೂರ
ಹಿರೇಬೇವನೂರ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಹಬ್ಬಗಳು
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ವರ್ಗ:ಬಿಜಾಪುರ ಜಿಲ್ಲೆಯ ಪ್ರವಾಸಿ ತಾಣಗಳು
ಅಮೃತ ಪ್ರೀತಮ್
ಅಮೃತಾ ಪ್ರೀತಮ್(ಅಗಸ್ಟ್ ೩೧, ೧೯೧೯-ಅಕ್ಟೋಬರ್ ೩೧, ೨೦೦೫) ಇವರು ಪಂಜಾಬಿ ಭಾಷೆಯ ಪ್ರಮುಖ ಲೇಖಕರು ಮತ್ತು ಕವಿಯಿತ್ರಿ. ಇವರು ೨೦ನೇಯ ಶತಮಾನದ ಅಗ್ರಗಣ್ಯ ಪಂಜಾಬಿ ಲೇಖಕಿ. ಇವರ ಲೇಖನ, ಕವನ, ಕಾದಂಬರಿಗಳನ್ನು ಮೆಚ್ಚುವ ಜನರು ಭಾರತ-ಪಾಕಿಸ್ತಾನದ ಗಡಿಯ ಎರಡೂ ಗಡಿಗಳಾಚೆ ಇದ್ದಾರೆ. ೧೯೮೨ರಲ್ಲಿ ಇವರಿಗೆ ಜ್ಞಾನಪೀಠ ಪ್ರಶಸ್ತಿಯನ್ನು ಕೊಡಲಾಯಿತು.
ಕವನ ಸಂಕಲನಗಳು
ವರ್ಗ:ಸಾಹಿತಿಗಳು ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:೧೯೧೯ ಜನನ ವರ್ಗ:೨೦೦೫ ನಿಧನ
ಮಿಸ್ಟರ್ ಅಂಡ್ ಮಿಸೆಸ್ ರಾಮಾಚಾರಿ
ಯಶ್‌ ಹಾಗೂ ರಾಧಿಕಾ ಪಂಡಿತ್‌ ಅಭಿನಯದ 'ಮಿಸ್ಟರ್‌ ಅಂಡ್‌ ಮಿಸಸ್‌ ರಾಮಾಚಾರಿ ಚಿತ್ರ, ೨೦೧೪ ಡಿಸೆಂಬರ್ ೨೫ ರಂದು ತೆರೆ ಕಂಡಿದೆ. ಜಯಣ್ಣ ಹಾಗೂ ಭೋಗೇಂದ್ರ ಈ ಚಿತ್ರದ ನಿರ್ಮಾಪಕರು. ಸಂತೋಷ್‌ ಆನಂದ್‌ರಾಮ್‌ ನಿರ್ದೇ ಶಕರು. ಇವರಿಗಿದು ಮೊದಲ ಚಿತ್ರ. ವಿಶೇಷವೆಂದರೆ ಈ ಚಿತ್ರದಲ್ಲಿ ಯಶ್‌ ಹಾಡಿದ್ದಾರೆ. ಇದು ಯಶ್‌ ಹಾಡಿರುವ ಮೊದಲ ಚಿತ್ರ. ಈ ಚಿತ್ರಕ್ಕೆ ವಿ.ಹರಿಕೃಷ್ಣ ಸಂಗೀತ ನೀಡಿ¨ªಾರೆ. ವೈದಿ.ಎಸ್‌ ಛಾಯಾಗ್ರಹಣ, ಕೆ.ಎಂ.ಪ್ರಕಾಶ್‌ ಸಂಕಲನ, ರವಿವರ್ಮ ಸಾಹಸ ನಿರ್ದೇಶನ ಹಾಗೂ ಮುರಳಿ ಅವರ ನೃತ್ಯ ನಿರ್ದೇಶನ ಈ ಚಿತ್ರಕ್ಕಿದೆ. ಚಿತ್ರದ ಇತರ ತಾರಾಬಳಗದಲ್ಲಿ ಶ್ರೀನಾಥ್‌, ಮಾಳವಿಕ ಅವಿನಾಶ್‌, ಅಚ್ಯುತಕುಮಾರ್‌, ಸಾಧುಕೋಕಿಲ, ಹೊನ್ನವಳ್ಳಿ ಕೃಷ್ಣ, ಅರುಣಾ ಬಾಲರಾಜ್‌, ಗಿರೀಶ್‌, ರಾಕಲೈನ್‌ ಸುಧಾಕರ್‌, ಮೈಸೂರು ನಾಯ್ಡು, ಅಶೋಕ್‌, ವಿಶಾಲ್‌ ಹೆಗ್ಡೆ ಮುಂತಾದವರು ನಟಿಸಿದ್ದಾರೆ.
ಬಾಕ್ಸ್ ಆಫೀಸಲ್ಲಿ ಭರ್ಜರಿ ಓಪನಿಂಗ್
ಚಿತ್ರ ಬಿಡುಗಡೆಯಾದ ಮೊದಲ ಆರು ದಿನಗಳಲ್ಲಿ ‘ರಾಮಾಚಾರಿ’ ಚಿತ್ರದ ಒಟ್ಟು ಗಳಿಕೆ 14 ಕೋಟಿ ರೂಪಾಯಿ. ರಾಜ್ಯದ ಒಟ್ಟು 200 ಚಿತ್ರಮಂದಿರಗಳಲ್ಲಿ ಚಿತ್ರ ಬಿಡುಗಡೆಯಾಗಿತ್ತು. ಗುರುವಾರ (ಡಿ.25) ಚಿತ್ರ ಬಿಡುಗಡೆಯಾದ ಎರಡು ದಿನಕ್ಕೆ ಹತ್ತು ಚಿತ್ರಮಂದಿರಗಳು ಹೊಸದಾಗಿ ಸೇರ್ಪಡೆಯಾದವು.
ನಟಿಸಿರುವವರು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಪುದುಚೇರಿ
ಪುದುಚೇರಿ (ಮುಂಚೆ ಪಾಂಡಿಚೆರಿ) ಭಾರತದ ಒಂದು ಕೇಂದ್ರಾಡಳಿತ ಪ್ರದೇಶಗಳು. ಮುಂಚೆ ಫ್ರಾನ್ಸ್ ದೇಶದ ವಸಾಹತು ಆಗಿದ್ದ ವಿವಿದೆಡೆ ೪ ಕಡೆ ಹರಡಿರುವ ಜಿಲ್ಲೆಗಳು ಇದಕ್ಕೆ ಸೇರಿವೆ. ಎಲ್ಲಕಿಂತ ದೊಡ್ಡದಾಗಿರುವ ಪುದುಚೇರಿ ನಗರ ಇದರ ರಾಜಧಾನಿ. ಇದು ಹಿಂದಿನ ಫ್ರೆಂಚ್ ಭಾರತ,ನಾಲ್ಕುಪ್ರದೇಶ; ಅವುಗಳೆಂದರೆ ಪುದುಚೆರಿ, ಕರೈಕಲ್, ಯಾಣಂ ಮತ್ತು ಮಾಹೆ ನಾಲ್ಕು ವಿಂಗಡಿತ-ಪ್ರದೇಶವನ್ನು ರಚಿಸಲಾಯಿತು. ಇದರ ದೊಡ್ಡ ಜಿಲ್ಲೆಗೆ ಪುದುಚೇರಿ ಎಂದು ಹೆಸರಿಡಲಾಗಿದೆ. ಐತಿಹಾಸಿಕವಾಗಿ ಪಾಂಡಿಚೇರಿ (Pāṇṭiccēri) ಎಂದು ಹೆಸರಾದ ಪ್ರದೇಶವನ್ನು 20 ಸೆಪ್ಟೆಂಬರ್ 2006 ರಂದು ಪುದುಚೇರಿ (Putuccēri) ಎಂದು ಅಧಿಕೃತ ಹೆಸರನ್ನು ಇಡಲಾಯಿತು.
ಹೆಸರು
ಪುದುಚ್ಚೇರಿ ಭಾರತ ಗಣರಾಜ್ಯದ ಒಕ್ಕೂಟ ಪ್ರದೇಶ ; ಅದರ ಒಂದು ಜಿಲ್ಲೆ ; ಮತ್ತು ಆ ಪ್ರದೇಶದ ಮುಖ್ಯ ಪಟ್ಟಣ. ಪಾಂಡಿಚ್ಚೇರಿ ಎಂಬುದು ಪಾಶ್ಚಾತ್ಯೀಕೃತ ಹೆಸರು. ಪುದುಚ್ಚೇರಿ ಎಂಬುದು ತಮಿಳಿನ ಪುದು (ಹೊಸ) ಮತ್ತು ಚೇರಿ (ಗ್ರಾಮ) ಎಂಬ ಪದಗಳಿಂದ ಕೂಡಿದೆ. ಪಾಂಡಿ ಎಂಬುದು ಪುದು ಎಂಬುದರ ಅಪಭ್ರಂಶ. ಪುದುವೈ, ಪುದುಚ್ಚೇರಿ ಹಾಗೂ ಪಾಂಡಿ ಎಂದು ಕರೆಯುವುದುಂಟು.
ವಿಸ್ತೀರ್ಣ
ಪುದುಚ್ಚೇರಿ ಒಕ್ಕೂಟ ಪ್ರದೇಶದ ವಿಸ್ತೀರ್ಣ 496 ಚ.ಕಿ.ಮೀ. ಜನಸಂಖ್ಯೆ 1,244,464 (೨೦೧೧). ಈ ಪ್ರದೇಶಕ್ಕೆ ಕೋರಮಂಡಲ (ಪೂರ್ವ) ತೀರದ ಪುದುಚ್ಚೇರಿಯೇ ಅಲ್ಲದೆ, ಕಾರೈಕಲ್, ಯಾನಾಂ ಮತ್ತು ಮಾಹೆ ಇವು ಸೇರಿವೆ. ಪುದುಚ್ಚೇರಿ ಜಿಲ್ಲೆ 290 ಚ.ಕಿ.ಮೀ. ವಿಸ್ತಾರವಾಗಿದೆ. ಯಾನಾಂ ಆಂಧ್ರಪ್ರದೇಶದ ಪೂರ್ವ ಗೋದಾವರಿ ಜಿಲ್ಲೆಯ ಗೋದಾವರಿ ನದಿಯ ಮುಖಜ ಭೂಮಿಯಲ್ಲಿದೆ. ಫ್ರೆಂಚರು ಇದನ್ನು 1731 ರಲ್ಲಿ ಪಡೆದುಕೊಂಡರು. ಇದರ ವಿಸ್ತೀರ್ಣ 20 ಚ.ಕಿ.ಮೀ. ಕಾರೈಕಲ್ ತಮಿಳುನಾಡಿನ ತಂಜಾವೂರು ಜಿಲ್ಲೆಯಲ್ಲಿ ಕಾವೇರಿಯ ಮುಖಜ ಭೂಮಿಯಲ್ಲಿದೆ. 1738 ರಲ್ಲಿ ತಂಜಾವೂರಿನ ದೊರೆ ಸಾಹುಜಿ ಫ್ರೆಂಚ್ ಈಸ್ಟ್ ಇಂಡಿಯಾ ಕಂಪನಿಗೆ ಇದನ್ನು ನೀಡಿದ. ಕಾರೈಕಲ್‍ನ ವಿಸ್ತೀರ್ಣ 161 ಚ.ಕಿ.ಮೀ. ಮಾಹೆ ಇರುವುದು ಪಶ್ಚಿಮ ಕರಾವಳಿಯಲ್ಲಿ ಕೇರಳದ ನಡುವೆ. ಇದು 9 ಚ.ಕಿ.ಮೀ. ವಿಸ್ತಾರವಾಗಿದೆ. ಇದನ್ನು ಬಡಗರ ರಾಜ 1721 ರಲ್ಲಿ ಫ್ರೆಂಚರಿಗೆ ಒಪ್ಪಿಸಿದ್ದ. ಪುದುಚ್ಚೇರಿ, ಕಾರೈಕಲ್ ಹಾಗೂ ಯಾನಾಂ ಇವುಗಳಿಗೆ ಭಿನ್ನವಾಗಿ ಮಾಹೆ ಬೆಟ್ಟಗುಡ್ಡಗಳ ಹಾಗೂ ಅರಣ್ಯಗಳ ಪ್ರದೇಶ. ಇಲ್ಲಿ ತೆಂಗಿನ ಬೆಳೆ ಅಧಿಕ.
ಆಡಳಿತ
ಪುದುಚ್ಚೇರಿ ಒಕ್ಕೂಟ ಪ್ರದೇಶದ ಆಡಳಿತಕ್ಕೆ ಲೆಫ್ಟಿನೆಂಟ್ ಗವರ್ನರ್ ಮುಖ್ಯರು. ಇವರಿಗೆ ಆಡಳಿತದಲ್ಲಿ ನೆರವು ನೀಡಲು ಮಂತ್ರಿಮಂಡಲ ಇರುತ್ತದೆ. ಮಂತ್ರಿಮಂಡಲದ ನಾಯಕ ಮುಖ್ಯಮಂತ್ರಿ. 30 ಮಂದಿ ಸದಸ್ಯರ ವಿಧಾನಸಭೆಗೆ ಮಂತ್ರಿಮಂಡಲ ಆಡಳಿತ ವಿಚಾರಗಳಲ್ಲಿ ಹೊಣೆಯಾಗಿರುತ್ತದೆ.
ಪುದುಚ್ಚೇರಿಯ 4 ಜಿಲ್ಲೆಗಳು ಪುದುಚ್ಚೇರಿ, ಕಾರೈಕಲ್, ಯಾನಾಂ ಮತ್ತು ಮಾಹೆ.
ಶಿಕ್ಷಣ
ಜನಸಂಖೈಯ ಸೇಕಡ ೮೬.೫ ರಷ್ಟು ಮಂದಿ ಅಕ್ಷರಸ್ಥರು. 1976-77 ರಲ್ಲಿ 9 ಕಾಲೇಜುಗಳೂ 65 ಪ್ರೌಢಶಾಲೆಗಳೂ 82 ಮಾಧ್ಯಮಿಕ ಮತ್ತು 288 ಪ್ರಾಥಮಿಕ ಶಾಲೆಗಳೂ 51 ನರ್ಸರಿ ಶಾಲೆಗಳು 1 ವೈದ್ಯಕೀಯ ಕಾಲೇಜೂ 1 ಕಾನೂನು ಕಾಲೇಜೂ 1 ಪಾಲಿಟೆಕ್ನಿಕ್ ಶಾಲೆಯೂ ಇದ್ದವು.
ಆರ್ಥಿಕತೆ
ಈ ಪ್ರದೇಶದ ಹೆಚ್ಚು ಭಾಗ ಕಡಲ ತೀರ. ಸೇಕಡ 45 ಮಂದಿಯ ಕಸುಬು ವ್ಯವಸಾಯ. ಮುಖ್ಯ ಬೆಳೆಗಳು ಬತ್ತ, ಹತ್ತಿ, ಜೋಳ, ಬಾಜ್ರಾ, ಮೆಕ್ಕೆಜೋಳ, ಕಬ್ಬು, ಕಡಲೆಕಾಯಿ, ಎಣ್ಣೆ ಬೀಜಗಳು, ತೆಂಗು, ತಂಬಾಕು ಮತ್ತು ಮೆಣಸಿನಕಾಯಿ. ಮೀನುಗಾರಿಕೆ ಇನ್ನೊಂದು ಕಸುಬು.
ಪುದುಚೇರಿಯ ಒಟ್ಟಾರೆ ಉತ್ಪನ್ನದ ತಖ್ತೆ ಇಲ್ಲಿದೆ.
ಸಾರಿಗೆ
ವಿಳ್ಳಿಪ್ಪುರಂ ಜಂಕ್ಷನ್‍ನಿಂದ ಪುದುಚ್ಚೇರಿಗೆ 1879 ರಲ್ಲಿ ರೈಲು ಮಾರ್ಗವನ್ನು ಹಾಕಲಾಯಿತು. ಇದರ ಉದ್ದ 38.4 ಕಿ.ಮೀ.ಒಟ್ಟು ಸುಮಾರು ೬೫೦ ಕಿ.ಮೀ ರಸ್ತೆ ಸಂಪರ್ಕವನ್ನು ಹೊಂದಿದೆ. ಅಂತೆಯೇ ೨೦೧೩ರಲ್ಲಿ ಹೊಸ ವಿಮಾನ ನಿಲ್ದಾಣವನ್ನು ರಚಿಸಲಾಗಿದ್ದು, ಬೆಂಗಳೂರಿನಿಂದನೇರ ವಿಮಾನ ಸಂಪರ್ಕವಿದೆ.
ಪುದುಚ್ಚೇರಿ ಪಟ್ಟಣ
ತಮಿಳುನಾಡಿನ ದಕ್ಷಿಣ ಆರ್ಕಾಟ್ ಜಿಲ್ಲೆಯ ಪೂರ್ವ ಅಂಚಿನಲ್ಲಿ ಬಂಗಾಳದ ಕೊಲ್ಲಿಗೆ ಬೀಳುವ ಸಣ್ಣ ನದಿಯೊಂದರ ಮುಖದ ಬಳಿಯ ಬೆಟ್ಟ ಸಾಲುಗಳ ಆಗ್ನೇಯ ಭಾಗದಲ್ಲಿ ಪುದುಚ್ಚೇರು ಪಟ್ಟಣ ಇದೆ. ಇದು ಮದ್ರಾಸಿನಿಂದ ದಕ್ಷಿಣಕ್ಕೆ ರೈಲು ಮಾರ್ಗದಲ್ಲಿ 196 ಕಿ.ಮೀ. ದೂರದಲ್ಲಿದೆ. 1954 ರಿಂದ ಇದು ಒಕ್ಕೂಟ ಪ್ರದೇಶದ ರಾಜಧಾನಿ.
ಪುದುಚ್ಚೇರಿ ಗ್ರಾಮವನ್ನು ಫ್ರೆಂಚ್ ಈಸ್ಟ್ ಇಂಡಿಯಾ ಕಂಪನಿಯ ಪರವಾಗಿ ಫ್ರಾಂಕೋ ಮಾರ್ಟಿನ್ ಎಂಬ ಫ್ರೆಂಚ್ ಸೈನ್ಯಾಧಿಕಾರಿ 1674 ರಲ್ಲಿ ಬಿಜಾಪುರದ ಸುಲ್ತಾನನ ಜಿಂಜಿಕೋಟೆಯ ಪ್ರಾಂತ್ಯಾಧಿಕಾರಿ ಷೇರ್‍ಖಾನನಿಂದ ಕೊಂಡುಕೊಂಡ. ಆಗ ಇದು ಸಣ್ಣ ಗ್ರಾಮವಾಗಿತ್ತು. 1683 ರಲ್ಲಿ ಫ್ರೆಂಚರು ಇಲ್ಲಿ ವಸಾಹತು ಸ್ಥಾಪಿಸಿದರು. 1690 ರಲ್ಲಿ ಇಲ್ಲಿದ್ದ ಯೂರೋಪಿಯನ್ನರ ಸಂಖ್ಯೆ 200. ಕಪೂಚಿಯನ್ ಪಾದ್ರಿಗಳು ಇಲ್ಲಿ ಕ್ರೈಸ್ತ ದೇವಾಲಯವನ್ನು ಕಟ್ಟಿದರು. 1691 ರಲ್ಲಿ ಫ್ರೆಂಚರು 700 ಕ್ರೌನ್ ವೆಚ್ಚ ಮಾಡಿ ಕಟ್ಟಿದ ಸಣ್ಣ ಕೋಟೆಯಲ್ಲಿ ಸಮುದ್ರಾಭಿಮುಖವಾಗಿ 18 ದೊಡ್ಡ ಫಿರಂಗಿಗಳನ್ನಿಡಲು ಜಿಂಜಿಯಲ್ಲಿದ್ದ ಶಿವಾಜಿಯ ಪ್ರಾಂತಾಧಿಕಾರಿ ಅನುಮತಿ ನೀಡಿದ. 1701 ರಲ್ಲಿ ಫ್ರಾಂಕೋ ಮಾರ್ಟಿನ್ ಕೋಟೆಯನ್ನು ಭದ್ರಗೊಳಿಸಿ ಅದನ್ನು ಫೋರ್ಟ್ ಲೂಯಿ ಎಂದು ಕರೆದ. ಆಗ ಪುದುಚ್ಚೇರಿಯ ಜನಸಂಖ್ಯೆ 40,000. ಇಂಗ್ಲಿಷರು ಕೋಟೆ ಇದ್ದ ಕಲ್ಕತ್ತ ಪಟ್ಟಣದ ಜನಸಂಖ್ಯೆ ಆಗ ಕೇವಲ 20,000.
18 ನೆಯ ಶತಮಾನದ ವೇಳೆಗೆ ಪುದುಚ್ಚೇರಿ ಪ್ರಸಿದ್ಧಿ ಪಡೆದಿತ್ತು. ವಿದೇಶಿಯರು ಇದನ್ನು ಪಾಂಡಿಚ್ಚೇರಿ ಎಂದು ಕರೆಯಲಾರಂಭಿಸಿದರು. ಇದು ಫ್ರೆಂಚ್ ಈಸ್ಟ್ ಇಂಡಿಯಾ ಕಂಪನಿಯ ಮುಖ್ಯ ಪಟ್ಟಣವಾಗಿದ್ದು, ಆ ಶತಮಾನದ ಕರ್ನಾಟಿಕ್ ಯುದ್ಧಗಳಲ್ಲಿ ಮಹಾರಾಷ್ಟ್ರ, ಹೈದರಾಬಾದ್ ಮತ್ತು ಮೈಸೂರು ರಾಜ್ಯಗಳಿಗೆ ಹಾಗೂ ಆರ್ಕಾಟಿನ ನವಾಬರಿಗೆ ಸಂಬಂಧಿಸಿದಂತೆ ರಾಜಕೀಯ ವ್ಯವಹಾರಗಳಲ್ಲಿ ಪ್ರಧಾನ ಪಾತ್ರ ವಹಿಸಿತು. ಡೂಪ್ಲೆಯ ತರುವಾಯ ಪಾಂಡಿಚ್ಚೇರಿಯ ಗವರ್ನರ್ ಆಗಿದ್ದ ಡೂಮಾನ ದುಬಾಷಿಯಾಗಿದ್ದ ಆನಂದರಂಗಪಿಳ್ಳೆ ಇಲ್ಲಿಯ ಆಗಿನ ರಾಜಕೀಯ ವ್ಯವಹಾರಗಳನ್ನು ತನ್ನ ದಿನಚರಿಯಲ್ಲಿ ಬರೆದಿಟ್ಟಿದ್ದಾನೆ. 19 ನೆಯ ಶತಮಾನದಲ್ಲಿ ಪುದುಚ್ಚೇರಿ ಪಟ್ಟಣದಲ್ಲಿ ಎರಡು ಬಡಾವಣೆಗಳಿದ್ದವು. ಇವೆರಡೂ ಬಡಾವಣೆಗಳ ನಡುವೆ ನಾಲೆಯೊಂದು ಹರಿಯುತ್ತದೆ. ಬಿಳಿಯರಿದ್ದ ಬಡಾವಣೆಗೆ ಹ್ವೈಟ್ ಟೌನ್, ಸ್ಥಳೀಯರು ವಾಸವಾಗಿದ್ದ ಬಡಾವಣೆಗೆ ಬ್ಲಾಕ್ ಟೌನ್ ಎಂಬ ಹೆಸರುಗಳು ಬಂದವು.
ಕಡಲಿನ ದಂಡೆಯ ಮೇಲಿರುವ ಪುದುಚ್ಚೇರಿಯ ನೆಲ ಸಮತಟ್ಟಾಗಿದ್ದು ಹೆಚ್ಚು ಮರಳಿನಿಂದ ಕೂಡಿದೆ. ಸಮುದ್ರ ಪಟ್ಟಣಕ್ಕೆ ಕೆಲವೇ ಅಡಿಗಳ ಎತ್ತರದಲ್ಲಿದೆ. ಪ್ರಮುಖ ರಸ್ತೆಗಳು ಸಮಾಂತರದಲ್ಲಿವೆ. ಪುದುಚ್ಚೇರಿ ಬಂದರಿನಲ್ಲಿ ಹಡಗುಗಳು ನಿಲ್ಲಲು ಅವಕಾಶವಿಲ್ಲ. ಬಂದರಿಗೆ ಎರಡು-ಮೂರು ಕಿ.ಮೀ. ದೂರದಲ್ಲಿ ಹಡಗುಗಳು ನಿಲ್ಲುತ್ತವೆ. ಬಂದರಿನಿಂದ ಸಮುದ್ರದ ಕಡೆಗೆ ಚಾಚಿರುವ ಹಡಗುಕಟ್ಟೆ ಜನಸಂಚಾರಕ್ಕೂ ಹಡಗಿನಿಂದ ಸರಕುಗಳನ್ನು ಇಳಿಸಿಕೊಳ್ಳುವುದಕ್ಕೂ ಅನುಕೂಲವಾಗಿದೆ. 1960 ರಲ್ಲಿ ಹೊಸ ಹಡಗುಕಟ್ಟೆಯೊಂದನ್ನು ನಿರ್ಮಿಸಲಾಯಿತು. ಹಡಗುಕಟ್ಟೆ ಹಾಗೂ ಕಡಲಿಗೆ ಅಭಿಮುಖವಾಗಿ ಪುದುಚ್ಚೇರಿಯ ಫ್ರೆಂಚ್ ಗವರ್ನರ್ ಆಗಿದ್ದ ಡೂಪ್ಲೆಯ ಪ್ರತಿಮೆ ಇದೆ. ಫ್ರೆಂಚರ ಆಡಳಿತದಲ್ಲಿ ಪುದುಚ್ಚೇರಿ ಮುಕ್ತ ಬಂದರಾಗಿತ್ತು. ಅಲ್ಲಿಗೆ ಬರುತ್ತಿದ್ದ ಸರಕುಗಳ ಮೇಲೆ ಸುಂಕ ವಿಧಿಸುತ್ತಿರಲಿಲ್ಲ.
ಪುದುಚ್ಚೇರಿ ಪಟ್ಟಣಕ್ಕೆ ಸೇರಿದ ಮೂರು ಗ್ರಾಮಗಳು ವಿಳ್ಳೈನೂರ್, ಬಾಹೂರ್ ಮತ್ತು ಆರಿಯನ್ ಕುಪ್ಪಂ, ಪಟ್ಟಣದ ಸುತ್ತಮುತ್ತ ಆರ್ಟೀಸಿಯನ್ ಬಾವಿಗಳಿವೆ. ಪಟ್ಟಣದಲ್ಲಿ ಕಪೂಚಿಯನ್ ಪಾದ್ರಿಗಳು ಸ್ಥಾಪಿಸಿದ್ದ ರೋಮನ್ ಕ್ಯಾತೊಲಿಕ್ ಚರ್ಚ್, ಅರವಿಂದಾಶ್ರಮ, ಮದರಾಸ್ ವಿಶ್ವವಿದ್ಯಾನಿಲಯಕ್ಕೆ ಸೇರಿದ ಕಾಲೇಜುಗಳಿವೆ.
ಇತಿಹಾಸ
ಭಾರತದಲ್ಲಿ ಬ್ರಿಟಿಷರ ಆಡಳಿತ ಪ್ರಾರಂಭವಾದ ಮೇಲೆ ಫ್ರೆಂಚರು ತಮ್ಮ ಭಾರತ ವಸಾಹತುಗಳನ್ನು ಮುಂದುವರಿಸಲು ಬ್ರಿಟಿಷರು ಅನುಮತಿ ನೀಡಿದರು. ಆದರೆ, ಪುದುಚ್ಚೇರಿಗೆ ಇದ್ದ ರಾಜಕೀಯ ಪ್ರಾಮುಖ್ಯ ಹೋಯಿತು. ಭಾರತಕ್ಕೆ ಸ್ವಾತಂತ್ರ್ಯ ದೊರೆತ ಮೇಲೆ ಫ್ರೆಂಚರು ನವೆಂಬರ್ 1954 ರಲ್ಲಿ ತಮ್ಮ ಭಾರತೀಯ ವಸಾಹತುಗಳನ್ನು ಭಾರತಕ್ಕೆ ಒಪ್ಪಿಸಿದರು. ಪುದುಚ್ಚೇರಿ, ಕಾರೈಕಲ್, ಯಾನಾಂ, ಮಾಹೆ-ಈ ಫ್ರೆಂಚ್ ವಸಾಹತುಗಳು ಸೇರಿದ ಹಾಗೆ ಪಾಂಡಿಚ್ಚೇರಿ ಯೂನಿಯನ್ ಪ್ರದೇಶ ಸ್ಥಾಪಿತವಾಗಿ ಅದು ಭಾರತ ಸರ್ಕಾರದ ಆಡಳಿತಕ್ಕೆ ಒಳಪಟ್ಟಿದೆ.
ಚುನಾವಣೆ ಮತ್ತು ಸರ್ಕಾರ
ಪುದುಚೇರಿ ವಿಧಾನಸಭೆಯ ಅವಧಿ ಜೂನ್ 2, 2016 ರಂದು ಮುಕ್ತಾಯಗೊಳ್ಳುತ್ತದೆ. ಮುಂದಿನ ವಿಧಾನಸಭಾ ಚುನಾವಣೆ 16 ಮೇ, 2016 ರಂದು ನಡೆಯಲಿದೆ. ಚಿಕ್ಕ ಪ್ರದೇಶದ 30 ಕ್ಷೇತ್ರಗಳಿಗೆ ಸದಸ್ಯರನ್ನು ಚುನಾಯಿಸಲಾಗುವುದು.
2011 ರ ಚುಣಾವಣೆ ಫಲಿತಾಂಶ
ಪುದುಚೇರಿಯ ಮೂವತ್ತು ಕ್ಷೇತ್ರಗಳಿಂದ ಸದಸ್ಯರನ್ನು ಚುನಾಯಿಸುವ ಕೇಂದ್ರಾಡಳಿತ ಪ್ರದೇಶದ ಪುದುಚೇರಿ ವಿಧಾನಸಭಾ ಚುನಾವಣೆಯು ಏಪ್ರಿಲ್ 13, 2011 ಭಾರತೀಯ ನಡೆಯಿತು. ಎಣಿಕೆ ಮೇ 13, 2011 ನಡೆದಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಭಾರತದ ಚುನಾವಣೆಗಳು ವರ್ಗ:ಭಾರತ ವರ್ಗ:ವಿಧಾನಸಭೆ ಚುನಾವಣೆಗಳು ವರ್ಗ:ತಮಿಳುನಾಡು .
ತ್ಯಾಗರ್ತಿ
ತ್ಯಾಗರ್ತಿ ಎಂಬ ಊರು ಕರ್ನಾಟಕ ರಾಜ್ಯದ ಸಾಗರ ತಾಲ್ಲೂಕಿನಲ್ಲಿದೆ.
ವರ್ಗ:ಶಿವಮೊಗ್ಗ ಜಿಲ್ಲೆ
ಭಾರತೀಯ ಕಾಯಿದೆ
ಭಾರತೀಯ ಕಾಯಿದೆ (ದೀರ್ಘ ಹೆಸರು ಭಾರತೀಯರನ್ನು ಗೌರವಿಸುವ ಕಾನೂನುಗಳನ್ನು ತಿದ್ದುಪಡಿ ಮಾಡಲು ಮತ್ತು ಕ್ರೋಢೀಕರಿಸಲು ಒಂದು ಕಾಯಿದೆ ) ಇದು ನೋಂದಾಯಿತ ಭಾರತೀಯರು, ಅವರ ಬ್ಯಾಂಡ್‌ಗಳು ಮತ್ತು ಭಾರತೀಯ ಮೀಸಲು ವ್ಯವಸ್ಥೆಗೆ ಸಂಬಂಧಿಸಿದ ಸಂಸತ್ತಿನ ಕೆನಡಾದ ಕಾಯಿದೆ. ಮೊದಲ ಬಾರಿಗೆ ೧೮೭೬ ರಲ್ಲಿ ಅಂಗೀಕರಿಸಲ್ಪಟ್ಟಿದೆ ಮತ್ತು ಇನ್ನೂ ತಿದ್ದುಪಡಿಗಳೊಂದಿಗೆ ಜಾರಿಯಲ್ಲಿದೆ, ಕೆನಡಾ ಸರ್ಕಾರವು ಕೆನಡಾದಲ್ಲಿನ ೬೧೪ ಫಸ್ಟ್ ನೇಷನ್ ಬ್ಯಾಂಡ್‌ಗಳು ಮತ್ತು ಅವರ ಸದಸ್ಯರೊಂದಿಗೆ ಹೇಗೆ ಸಂವಹನ ನಡೆಸುತ್ತದೆ ಎಂಬುದನ್ನು ವಿವರಿಸುವ ಪ್ರಾಥಮಿಕ ದಾಖಲೆಯಾಗಿದೆ. ಅದರ ಸುದೀರ್ಘ ಇತಿಹಾಸದುದ್ದಕ್ಕೂ, ಈ ಕಾಯಿದೆಯು ವಿವಾದದ ವಿಷಯವಾಗಿದೆ ಮತ್ತು ಸ್ಥಳೀಯ ಕೆನಡಿಯನ್ನರು ಮತ್ತು ಸ್ಥಳೀಯರಲ್ಲದ ಕೆನಡಿಯನ್ನರಿಂದ ವಿಭಿನ್ನ ರೀತಿಯಲ್ಲಿ ವ್ಯಾಖ್ಯಾನಿಸಲಾಗಿದೆ. ೨೦೦೨ ಮಾಡಿದ "ಐದು ಪ್ರಮುಖ ಬದಲಾವಣೆಗಳು" ಸೇರಿದಂತೆ ಶಾಸನವನ್ನು ಹಲವು ಬಾರಿ ತಿದ್ದುಪಡಿ ಮಾಡಲಾಗಿದೆ.
ಈ ಕಾಯಿದೆಯು ವ್ಯಾಪಕ ವ್ಯಾಪ್ತಿಯನ್ನು ಹೊಂದಿದ್ದು, ಆಡಳಿತ, ಭೂ ಬಳಕೆ, ಆರೋಗ್ಯ ರಕ್ಷಣೆ, ಶಿಕ್ಷಣ ಮತ್ತು ಹೆಚ್ಚಿನ ಭಾರತೀಯ ಮೀಸಲುಗಳನ್ನು ಒಳಗೊಂಡಿದೆ. ಗಮನಾರ್ಹವಾಗಿ, ಮೂಲ ಭಾರತೀಯ ಕಾಯಿದೆಯು ಎಲ್ಲಾ ಸ್ಥಳೀಯ ಕೆನಡಿಯನ್ನರ ಮೇಲೆ ಪರಿಣಾಮ ಬೀರುವ ಎರಡು ಅಂಶಗಳನ್ನು ವ್ಯಾಖ್ಯಾನಿಸುತ್ತದೆ:
ಇತರ ಜನಾಂಗೀಯ ಗುಂಪುಗಳಿಗೆ ಹೋಲಿಸಿದರೆ ರಾಜ್ಯವು ಮೊದಲ ರಾಷ್ಟ್ರಗಳಿಗೆ (ಐತಿಹಾಸಿಕವಾಗಿ "ಭಾರತೀಯರು" ಎಂದು ಕರೆಯಲ್ಪಡುತ್ತದೆ) ವಿಭಿನ್ನವಾಗಿ ಸಂಬಂಧಿಸಿರುವುದರಿಂದ ಈ ಕಾಯಿದೆಯನ್ನು ಅಂಗೀಕರಿಸಲಾಯಿತು. ಕೆನಡಾ ರಾಷ್ಟ್ರವು ಫ್ರಾನ್ಸ್ ಮತ್ತು ಗ್ರೇಟ್ ಬ್ರಿಟನ್ ಅಡಿಯಲ್ಲಿ ವಸಾಹತುಶಾಹಿ ಅವಧಿಗಳಿಂದ ಕಾನೂನು ವ್ಯವಸ್ಥೆಗಳನ್ನು ಆನುವಂಶಿಕವಾಗಿ ಪಡೆದುಕೊಂಡಿತು, ಉದಾಹರಣೆಗೆ ೧೭೬೩ ರ ರಾಯಲ್ ಘೋಷಣೆ ಮತ್ತು ವಿವಿಧ ಒಪ್ಪಂದಗಳು. ವಸಾಹತುಶಾಹಿ ಅವಧಿಯಲ್ಲಿ ಭಾರತೀಯ ರಾಷ್ಟ್ರಗಳ ಸಾರ್ವಭೌಮ ಸ್ಥಾನಮಾನದ ಕಾರಣದಿಂದಾಗಿ, ಕೆನಡಾದ ಸಂವಿಧಾನವು ಸಂವಿಧಾನದ ಕಾಯಿದೆ, ೧೮೬೭ ರ ಸೆಕ್ಷನ್ ೯೧(೨೪) ರ ನಿಯಮಗಳ ಮೂಲಕ ಪ್ರಾಂತೀಯ, ಸರ್ಕಾರಗಳಿಗಿಂತ ಫೆಡರಲ್‌ಗೆ ನಿರ್ದಿಷ್ಟವಾಗಿ ಸ್ಥಳೀಯ ಸಮಸ್ಯೆಗಳನ್ನು ನಿಯೋಜಿಸುತ್ತದೆ. ಒಂದು ಪ್ರಾಂತ್ಯವು ಕೆನಡಾದ ಒಕ್ಕೂಟಕ್ಕೆ ಸೇರುವ ಮೊದಲು ಸ್ಥಳೀಯ ಶಾಸಕಾಂಗವು ಅಂಗೀಕರಿಸಿದ ವಿಷಯದ ಕುರಿತು ಯಾವುದೇ ಕಾನೂನುಗಳನ್ನು ಭಾರತೀಯ ಕಾಯಿದೆಯು ಬದಲಿಸಿತು, ನಿರ್ಣಾಯಕ ರಾಷ್ಟ್ರೀಯ ನೀತಿಯನ್ನು ರಚಿಸಿತು. ಕಾಯಿದೆಯು ಒಪ್ಪಂದವಲ್ಲ; ಇದು ಒಪ್ಪಂದಗಳಿಗೆ ಕೆನಡಾದ ಕಾನೂನು ಪ್ರತಿಕ್ರಿಯೆಯಾಗಿದೆ. ಈ ಕಾಯಿದೆಯ ಏಕಪಕ್ಷೀಯ ಸ್ವರೂಪವನ್ನು ಕೆನಡಾದ ಸರ್ಕಾರವು ಅಂಗೀಕಾರದ ನಂತರ ಸ್ಥಳೀಯ ಜನರ ಮೇಲೆ ವಿಧಿಸಲಾಯಿತು, ಒಪ್ಪಂದಗಳಿಗೆ ವ್ಯತಿರಿಕ್ತವಾಗಿ ಮಾತುಕತೆ ನಡೆಸಲಾಯಿತು. ಈ ಅಂಶವನ್ನು ಕೆನಡಾದ ಅನೇಕ ಸ್ಥಳೀಯ ಜನರು ಅಸಮಾಧಾನಗೊಳಿಸಿದರು ಮತ್ತು ವಿರೋಧಿಸಿದರು. ಆದಾಗ್ಯೂ, ಏಪ್ರಿಲ್ ೧೨, ೧೮೭೬ ರಂದು ಕಾಯಿದೆಯನ್ನು ಅಂಗೀಕರಿಸಿದಾಗ ಗವರ್ನರ್ ಜನರಲ್ ಪ್ರಸ್ತಾಪಿಸಿದಂತೆ, ಹಳೆಯ ಪ್ರಾಂತ್ಯಗಳ ಭಾರತೀಯ ಕೌನ್ಸಿಲ್‌ಗಳು ಅದರ ಹಲವು ನಿಬಂಧನೆಗಳನ್ನು ಸೂಚಿಸಿದವು. ಡಾ. ಜೋನ್ಸ್, ಮಿಸ್ಸಿಸೌಗಾ ಇಂಡಿಯನ್ಸ್‌ನ ಮುಖ್ಯಸ್ಥರು, ಈ ಕ್ರಮಗಳನ್ನು ಸಾಮಾನ್ಯವಾಗಿ ಭಾರತೀಯರು ಅತ್ಯಂತ ಹೆಚ್ಚು ಅನುಮೋದಿಸಿದ್ದಾರೆ ಎಂದು ವರದಿ ಮಾಡಿದ್ದಾರೆ, ವಿಶೇಷವಾಗಿ ಮುಖ್ಯಸ್ಥರ ಚುನಾವಣೆ ಮತ್ತು ಬುಡಕಟ್ಟುಗಳ ಸದಸ್ಯರ ಕ್ರಮೇಣ ಮತದಾನಕ್ಕೆ ಸಂಬಂಧಿಸಿದ ಷರತ್ತುಗಳು ಮತ್ತು ವ್ಯವಸ್ಥೆಗಳು.
ಮೂಲ ತರ್ಕಬದ್ಧತೆ ಮತ್ತು ಉದ್ದೇಶ
ಈ ಕಾಯಿದೆಯನ್ನು ೧೮೭೬ ರಲ್ಲಿ ಉದಾರ ಸರ್ಕಾರವು ಒಕ್ಕೂಟದ ಮೊದಲು ಬ್ರಿಟಿಷ್ ಉತ್ತರ ಅಮೆರಿಕಾದ ಪ್ರತ್ಯೇಕ ವಸಾಹತುಗಳಿಂದ ಜಾರಿಗೆ ತಂದ ಸ್ಥಳೀಯ ಜನರಿಗೆ ಸಂಬಂಧಿಸಿದ ವಿವಿಧ ಕಾನೂನುಗಳ ಏಕೀಕರಣವಾಗಿ ಅಂಗೀಕರಿಸಿತು, ವಿಶೇಷವಾಗಿ ೧೮೫೭ ರಲ್ಲಿ ಕೆನಡಾ ಪ್ರಾಂತ್ಯದ ಸಂಸತ್ತು ಅಂಗೀಕರಿಸಿದ ಕ್ರಮೇಣ ನಾಗರಿಕತೆ ಕಾಯಿದೆ ಮತ್ತು ೧೮೬೭ರ ಹಂತಹಂತದ ಹಕ್ಕುದಾರಿಕೆ ಕಾಯಿದೆ. ಈ ಕಾಯಿದೆಯನ್ನು ಕೆನಡಾದ ಸಂಸತ್ತು ಸಂವಿಧಾನ ಕಾಯಿದೆ, ೧೮೬೭ ರ ಸೆಕ್ಷನ್ ೯೧(೨೪) ರ ನಿಬಂಧನೆಗಳ ಅಡಿಯಲ್ಲಿ ಅಂಗೀಕರಿಸಿತು, ಇದು ಕೆನಡಾದ ಫೆಡರಲ್ ಸರ್ಕಾರದ ವಿಶೇಷ ಅಧಿಕಾರವನ್ನು "ಭಾರತೀಯರು ಮತ್ತು ಭಾರತೀಯರಿಗೆ ಕಾಯ್ದಿರಿಸಿದ ಭೂಮಿ" ಗೆ ಸಂಬಂಧಿಸಿದಂತೆ ಆಡಳಿತವನ್ನು ಒದಗಿಸುತ್ತದೆ. ೧೭೬೩ ರ ರಾಯಲ್ ಘೋಷಣೆಯಲ್ಲಿ ಕಿಂಗ್ ಜಾರ್ಜ್ ೩ ಸ್ಥಳೀಯ ಜನರಿಗೆ ಭರವಸೆ ನೀಡಿದ ಹಕ್ಕುಗಳನ್ನು ಕ್ರೋಡೀಕರಿಸುವ ಪ್ರಯತ್ನವಾಗಿತ್ತು, ಅದೇ ಸಮಯದಲ್ಲಿ "ನಾಗರಿಕತೆಯ" ಯುರೋ-ಕೆನಡಿಯನ್ ಮಾನದಂಡಗಳನ್ನು ಜಾರಿಗೊಳಿಸಿತು. ಕಾಯಿದೆಯ ಉದ್ದೇಶವು, ಅದರ ಕರಡುದಾರರು ಹೇಳಿದಂತೆ, ಭಾರತೀಯ ಜನರು ತಮ್ಮ ಭಾರತೀಯ ಸ್ಥಾನಮಾನವನ್ನು ತ್ಯಜಿಸಲು ಮತ್ತು ಕೆನಡಾದ ನಾಗರಿಕತೆಯನ್ನು ಪೂರ್ಣ ಸದಸ್ಯರಾಗಿ ಸೇರಲು ಬಲವಂತವಾಗಿ ಭಾವಿಸುವ ರೀತಿಯಲ್ಲಿ ಭಾರತೀಯ ವ್ಯವಹಾರಗಳನ್ನು ನಿರ್ವಹಿಸುವುದಾಗಿತ್ತು: ಈ ಪ್ರಕ್ರಿಯೆಯು ಎನ್‌ಫ್ರಾಂಚೈಸ್‌ಮೆಂಟ್ ಎಂದು ಕರೆಯಲ್ಪಡುತ್ತದೆ.
ಹಕ್ಕುದಾರಿಕೆಯ ಕಲ್ಪನೆಯು ಕಾಯಿದೆಯ ೧೮೭೬ ರ ಆವೃತ್ತಿಗಿಂತ ಹಿಂದಿನದು ಮತ್ತು ೧೯೮೫ ರವರೆಗೆ ಕೆಲವು ರೂಪದಲ್ಲಿ ಉಳಿದುಕೊಂಡಿತು. ೧೮೫೭ ರಲ್ಲಿ ಟ್ಯಾಚೆ - ಮೆಕ್ಡೊನಾಲ್ಡ್ ಆಡಳಿತದ ಕ್ರಮೇಣ ನಾಗರಿಕತೆಯ ಕಾಯಿದೆಯ ಪರಿಚಯದಿಂದ ೧೯೬೧ ರವರೆಗೆ, ೨೧ ವರ್ಷ ವಯಸ್ಸಿನ ಪುರುಷರಿಗೆ ಇಂಗ್ಲಿಷ್ ಅಥವಾ ಫ್ರೆಂಚ್ ಅನ್ನು ಓದಲು ಮತ್ತು ಬರೆಯಲು ಸಾಧ್ಯವಾಗುವ ಹಕ್ಕುದಾರ ಪ್ರಕ್ರಿಯೆಯು ಐಚ್ಛಿಕವಾಗಿತ್ತು.
ಈ ಶಾಸನದ ಅಡಿಯಲ್ಲಿ ಮೀಸಲುಗಳು ಕೆನಡಾದೊಳಗಿನ ದ್ವೀಪಗಳಾಗಿದ್ದು, ಅವುಗಳಿಗೆ ವಿಭಿನ್ನವಾದ ಸ್ಥಳೀಯ ಹಕ್ಕುಗಳನ್ನು ಲಗತ್ತಿಸಲಾಗಿದೆ. "ಮತದಾನ" ಎಂಬುದು "ಫ್ರ್ಯಾಂಚೈಸ್" ಎಂಬ ಕಲ್ಪನೆಯಿಂದ ಹುಟ್ಟಿಕೊಂಡಿದೆ, ಅದು ಕ್ರಮೇಣ "ಮತ" ಎಂದು ಕೆಳಮಟ್ಟಕ್ಕಿಳಿದಿದೆ. ಫ್ರ್ಯಾಂಚೈಸ್ ಹೊಂದಿರುವ ಸ್ಥಳೀಯ ಜನರು ಕೆನಡಾದ ಅಧಿಕೃತ ಪ್ರಜೆಗಳಾದರು (ಅಥವಾ ೧೯೪೭ ರ ಮೊದಲು ಬ್ರಿಟಿಷ್ ಪ್ರಜೆಗಳು), ಪ್ರತಿನಿಧಿಗಳಿಗೆ ಮತ ಚಲಾಯಿಸಲು ಅವಕಾಶ ನೀಡಲಾಯಿತು, ತೆರಿಗೆಗಳನ್ನು ಪಾವತಿಸಲು ನಿರೀಕ್ಷಿಸಲಾಗಿತ್ತು ಮತ್ತು "ಆಫ್-ರಿಸರ್ವ್" ವಾಸಿಸುತ್ತಿದ್ದರು. ಇದಕ್ಕೆ ವಿರುದ್ಧವಾಗಿ, ಮೀಸಲು ಪ್ರದೇಶದಲ್ಲಿ ವಾಸಿಸುವ ಜನರ ಗುಂಪುಗಳು ವಿಭಿನ್ನ ಹಕ್ಕುಗಳು ಮತ್ತು ಕಟ್ಟುಪಾಡುಗಳಿಗೆ ಒಳಪಟ್ಟಿವೆ. ಮೀಸಲು ಪ್ರದೇಶದಲ್ಲಿ ವಾಸಿಸಲು ಅನುಮತಿಸಲು ಒಬ್ಬ ಭಾರತೀಯನಿಂದ ವಂಶಸ್ಥರಾಗಿರಬೇಕು.
ಕ್ರೌನ್ ಪ್ರೊಟೆಕ್ಟರೇಟ್‌ನ ಕಾರಣದಿಂದ ಮೀಸಲು ಪ್ರದೇಶದ ಭೂಮಿಯನ್ನು ಸಾಮೂಹಿಕ ಅಥವಾ ಬುಡಕಟ್ಟಿಗೆ ಸೀಮಿತಗೊಳಿಸಲಾಗಿದೆ. ಹಕ್ಕು ಪಡೆದ ನಾಗರಿಕರು ಮತ್ತು ಭಾರತೀಯರ ನಡುವಿನ ಸಂವಹನಗಳು ಕಟ್ಟುನಿಟ್ಟಾದ ನಿಯಂತ್ರಣಗಳಿಗೆ ಒಳಪಟ್ಟಿವೆ; ಉದಾಹರಣೆಗೆ, ಹಕ್ಕುದಾರರು 1೧೭೬೩ ರ ರಾಯಲ್ ಘೋಷಣೆಯಿಂದ ಮದ್ಯಸಾರದಲ್ಲಿ ಅಥವಾ ಭಾರತೀಯರೊಂದಿಗೆ ಭೂಮಿಯಲ್ಲಿ ಸಂಚಾರ ಮಾಡುವುದನ್ನು ನಿಷೇಧಿಸಲಾಗಿದೆ. ಕ್ರೌನ್ ವಿಶ್ವಾಸಾರ್ಹ ಕರ್ತವ್ಯದ ಮೂಲಕ ಭಾರತೀಯ ಗುರುತನ್ನು ಕಾಪಾಡಲು ಸ್ವಯಂಪ್ರೇರಣೆಯಿಂದ ತೆಗೆದುಕೊಳ್ಳುತ್ತದೆ ಎಂದು ಆಶಿಸಿತು. ಆದರೆ ನಂತರ ಸರ್ಕಾರವು ಕ್ರಮೇಣ ನಾಗರಿಕತೆ ಕಾಯಿದೆಯ ಕಡ್ಡಾಯ ಹಕ್ಕುದಾರಿಕೆಯ ಯೋಜನೆಯನ್ನು ರೂಪಿಸಿತು. ಭಾರತೀಯ ಕಾಯಿದೆಗೆ ೧೯೮೫ ರ ತಿದ್ದುಪಡಿಯು ಹಕ್ಕುದಾರಿಕೆಯ ಕಲ್ಪನೆಯನ್ನು ನಂದಿಸಿತು, ಆದರೂ ಆಗಿನ ಸ್ಥಿತಿ ಭಾರತೀಯರು ಹುಟ್ಟಿನಿಂದ ಕೆನಡಾದ ಪ್ರಜೆಗಳಾಗಿದ್ದರು.
"ಮೀಸಲು"
ಭಾರತೀಯ ಕಾಯಿದೆಯಲ್ಲಿ "ಮೀಸಲು" ಶೀರ್ಷಿಕೆಯಡಿಯಲ್ಲಿ, ಮೀಸಲುಗಳನ್ನು "ಭಾರತೀಯರ ಬಳಕೆ ಮತ್ತು ಪ್ರಯೋಜನಕ್ಕಾಗಿ ಇಡಲಾಗಿದೆ ಎಂದು ಹೇಳಲಾಗುತ್ತದೆ.
"ಬ್ಯಾಂಡ್"
ಭಾರತೀಯ ಕಾಯಿದೆಯಲ್ಲಿ, ಏಪ್ರಿಲ್ ೨೦೧೩ ಕ್ಕೆ ನವೀಕರಿಸಲಾಗಿದೆ, "ಬ್ಯಾಂಡ್" ಎಂಬ ಪದವನ್ನು
"ಭಾರತೀಯ"
ಮೊದಲ ರಾಷ್ಟ್ರಗಳ ಜನರೊಂದಿಗೆ ಸಂವಹನ ನಡೆಸುವ ಕೆನಡಾದ ಸಾಮರ್ಥ್ಯಕ್ಕೆ ಮೂಲಭೂತವಾದದ್ದು ಅವರು ಯಾರು ಎಂದು ವ್ಯಾಖ್ಯಾನಿಸುವ ಪ್ರಶ್ನೆಯಾಗಿದೆ (ಉದಾಹರಣೆಗೆ ಭಾರತೀಯ ಕಾಯಿದೆಯ "ಭಾರತೀಯರು" ಯಾರು?), ಮತ್ತು ಶಾಸನದ ಈ ಅಂಶವು ಅದರ ಇತಿಹಾಸದುದ್ದಕ್ಕೂ ವಿವಾದದ ಮೂಲವಾಗಿದೆ. "ಮೂಲನಿವಾಸಿಗಳು" ಎಂದು ಸ್ವಯಂ-ಗುರುತಿಸಿಕೊಳ್ಳುವ ಎಲ್ಲ ಜನರನ್ನು ಕಾಯಿದೆಯ ನಿಯಮಗಳ ಅಡಿಯಲ್ಲಿ "ಭಾರತೀಯರು" ಎಂದು ಪರಿಗಣಿಸಲಾಗುವುದಿಲ್ಲ. ಫೆಡರಲ್ ಸರ್ಕಾರದಿಂದ ನಿರ್ವಹಿಸಲ್ಪಡುವ ಅಧಿಕೃತ ಭಾರತೀಯ ರಿಜಿಸ್ಟರ್‌ನಲ್ಲಿರುವವರು ಮಾತ್ರ (ಅಥವಾ ಕೆಲವು ಸಂದರ್ಭಗಳಲ್ಲಿ ಸ್ಥಳೀಯ "ಬ್ಯಾಂಡ್ ಪಟ್ಟಿ") ಸ್ಟೇಟಸ್ ಇಂಡಿಯನ್ಸ್, ಕಾಯಿದೆಯ ಸಂಪೂರ್ಣ ಕಾನೂನು ಪ್ರಯೋಜನಗಳು ಮತ್ತು ನಿರ್ಬಂಧಗಳಿಗೆ ಒಳಪಟ್ಟಿರುತ್ತಾರೆ. ಗಮನಾರ್ಹವಾಗಿ ಇದು ಮೆಟಿಸ್, ಇನ್ಯೂಟ್, ಮತ್ತು ನಾನ್ ಸ್ಟೇಟಸ್ ಇಂಡಿಯನ್ಸ್ ಎಂದು ಕರೆಯುವುದನ್ನು ಹೊರತುಪಡಿಸುತ್ತದೆ. ವಿವಿಧ ತಿದ್ದುಪಡಿಗಳು ಮತ್ತು ನ್ಯಾಯಾಲಯದ ತೀರ್ಪುಗಳು ಭಾರತೀಯ ಸ್ಥಾನಮಾನಕ್ಕೆ ಯಾರು ಅರ್ಹರು ಎಂಬುದಕ್ಕೆ ಸಂಬಂಧಿಸಿದ ನಿಯಮಗಳನ್ನು ಪದೇ ಪದೇ ಬದಲಾಯಿಸಿವೆ. ಅನೇಕ ಬ್ಯಾಂಡ್‌ಗಳು ಈಗ ತಮ್ಮದೇ ಆದ ಬ್ಯಾಂಡ್ ಪಟ್ಟಿಗಳನ್ನು ನಿರ್ವಹಿಸುತ್ತವೆ.
೧೯೮೫ ರ ತಿದ್ದುಪಡಿಗಳ ಮೊದಲು ಸ್ಥಾನಮಾನದ ನಷ್ಟ
೧೯೮೫ ರ ಮೊದಲು, ಸ್ಥಳೀಯ ವ್ಯಕ್ತಿಗಳು ಈ ಕೆಳಗಿನವುಗಳನ್ನು ಒಳಗೊಂಡಂತೆ ವಿವಿಧ ರೀತಿಯಲ್ಲಿ ಕಾಯಿದೆಯ ಅಡಿಯಲ್ಲಿ ಸ್ಥಾನಮಾನವನ್ನು ಕಳೆದುಕೊಳ್ಳಬಹುದು:
ಈ ನಿಬಂಧನೆಗಳು ಅನೇಕ ಪ್ರಥಮ ರಾಷ್ಟ್ರಗಳ ಮಾತೃವಂಶೀಯ ಸಂಸ್ಕೃತಿಗಳೊಂದಿಗೆ ಮಧ್ಯಪ್ರವೇಶಿಸುತ್ತವೆ, ಇದರಿಂದಾಗಿ ಮಕ್ಕಳು ತಾಯಿಯ ಕುಲಕ್ಕೆ ಜನಿಸಿದರು ಮತ್ತು ಜನರು ಅವರ ಕುಟುಂಬದಿಂದ ಕುಲಕ್ಕೆ ಸೇರಿದವರು. ಸಾಮಾನ್ಯವಾಗಿ ಆಸ್ತಿ ಮತ್ತು ಆನುವಂಶಿಕ ನಾಯಕತ್ವವು ತಾಯಿಯ ರೇಖೆಯ ಮೂಲಕ ಹಾದುಹೋಗುತ್ತದೆ. ಇದರ ಜೊತೆಗೆ, ೧೮೭೬ ರ ಭಾರತೀಯ ಕಾಯಿದೆಯು ಸ್ಥಾನಮಾನವನ್ನು ಹೊಂದಿರುವ ಸ್ಥಳೀಯ ಮಹಿಳೆಯರು ವಿವಾಹಿತ ಸ್ಥಾನಮಾನವನ್ನು ಸ್ಥಳೀಯ ಪುರುಷರು, ವಿಚ್ಛೇದನದ ಸಂದರ್ಭದಲ್ಲಿ, ಅವರು ಮೂಲತಃ ನೋಂದಾಯಿಸಲ್ಪಟ್ಟ ಬ್ಯಾಂಡ್‌ಗೆ ತಮ್ಮ ಸ್ಥಾನಮಾನವನ್ನು ಮರಳಿ ಪಡೆಯಲು ಸಾಧ್ಯವಾಗುವುದಿಲ್ಲ. ಭಾರತೀಯ ಸ್ಥಾನಮಾನಕ್ಕಾಗಿ ವ್ಯಕ್ತಿಯ ಅರ್ಹತೆಯನ್ನು ನಿರ್ಧರಿಸಲು ಅಗತ್ಯವಾದ ಪಿತೃವಂಶೀಯ ಮೂಲ ತತ್ವದ ಕಾಯಿದೆಯ ಜಾರಿಯ ಪರಿಣಾಮವಾಗಿ ಇದು ಸಂಭವಿಸಿದೆ. ವ್ಯಕ್ತಿಗಳಾಗಿ, ಸ್ಥಳೀಯ ಮಹಿಳೆಯರು ಸ್ಥಾನಮಾನಕ್ಕೆ ಅರ್ಹರಾಗಿರಲಿಲ್ಲ ಅಥವಾ ಅವರ ಸ್ವಂತ ಹಕ್ಕಿನಲ್ಲಿ ತಮ್ಮ ಮಕ್ಕಳಿಗೆ ಸ್ಥಾನಮಾನವನ್ನು ವರ್ಗಾಯಿಸಲು ಸಾಧ್ಯವಾಗಲಿಲ್ಲ. ಭಾರತೀಯ ಸ್ಥಾನಮಾನವನ್ನು ಸ್ಥಳೀಯ ತಂದೆಯ ಪುರಾವೆಯಿಂದ ಅಥವಾ ಸ್ಥಾನಮಾನ ಹೊಂದಿರುವ ಪತಿಗೆ ಮದುವೆಯ ಮೂಲಕ ಮಾತ್ರ ಕಾನೂನುಬದ್ಧವಾಗಿ ಮರುಪಡೆಯಬಹುದು ಅಥವಾ ವರ್ಗಾಯಿಸಬಹುದು.
ಕೆನಡಾದ ಅಟಾರ್ನಿ ಜನರಲ್ ವಿ. ಲ್ಯಾವೆಲ್ (೧೯೭೪), ಕೆನಡಾದ ಹಕ್ಕುಗಳ ಮಸೂದೆಯ ಅಡಿಯಲ್ಲಿ ಮಾಡಿದ ವಾದಗಳ ಹೊರತಾಗಿಯೂ ಈ ಕಾನೂನುಗಳನ್ನು ಎತ್ತಿಹಿಡಿಯಲಾಯಿತು. ಈ ಕಾಯಿದೆಯನ್ನು ೧೯೮೫ ರಲ್ಲಿ ತಿದ್ದುಪಡಿ ಮಾಡಲಾಯಿತು (ಬಿಲ್ ಸಿ-೩೧) ಈ ವಿಧಾನಗಳಲ್ಲಿ ಒಂದನ್ನು ಕಳೆದುಕೊಂಡಿರುವ ಜನರಿಗೆ ಮತ್ತು ಅವರ ಮಕ್ಕಳಿಗೆ ಸ್ಥಿತಿಯನ್ನು ಪುನಃಸ್ಥಾಪಿಸಲು. ಬ್ಯಾಂಡ್ ನಿಯಮಗಳ ಅಡಿಯಲ್ಲಿ ಬ್ಯಾಂಡ್ ಸದಸ್ಯತ್ವಕ್ಕೆ ಅಂಗೀಕರಿಸಲ್ಪಟ್ಟ ಜನರು ಸ್ಥಾನಮಾನದ ಭಾರತೀಯರಾಗಿಲ್ಲದಿದ್ದರೂ, ಅಂತಹ ಸದಸ್ಯರಿಗೆ ಭಾರತೀಯ ಕಾಯಿದೆಯ ವಿವಿಧ ವಿಭಾಗಗಳು ಅನ್ವಯಿಸುತ್ತವೆ ಎಂದು ಬಿಲ್ ಸಿ-೩೧ ಸ್ಪಷ್ಟಪಡಿಸಿದೆ. ಪ್ರಶ್ನೆಯಲ್ಲಿರುವ ವಿಭಾಗಗಳು ಸಮುದಾಯ ಜೀವನಕ್ಕೆ ಸಂಬಂಧಿಸಿದವುಗಳಾಗಿವೆ (ಉದಾ, ಭೂಹಿಡುವಳಿಗಳು). ಭಾರತೀಯರು (ಮೂಲನಿವಾಸಿಗಳು) ವ್ಯಕ್ತಿಗಳಾಗಿ (ಈ ಸಂದರ್ಭದಲ್ಲಿ, ವೈಯಕ್ತಿಕ ಆಸ್ತಿಯ ಉಯಿಲುಗಳು ಮತ್ತು ತೆರಿಗೆ) ಸಂಬಂಧಿಸಿದ ವಿಭಾಗಗಳನ್ನು ಸೇರಿಸಲಾಗಿಲ್ಲ.
ತಾರತಮ್ಯದ ವ್ಯಾಖ್ಯಾನ ಸಮಸ್ಯೆಗಳು
ಬೊನಿಟಾ ಲಾರೆನ್ಸ್ (೨೦೦೩) ಕೆನಡಾದಲ್ಲಿ ಫೆಡರಲ್ ವ್ಯಾಖ್ಯಾನ ಮತ್ತು ಭಾರತೀಯ ಗುರುತಿನ ನಡುವಿನ ಸಂಬಂಧದ ಮೇಲೆ ಸ್ತ್ರೀವಾದಿ ಸ್ಥಾನವನ್ನು ಚರ್ಚಿಸಿದ್ದಾರೆ. ೧೯೮೫ ರವರೆಗೆ, ಕಾಯಿದೆಯ ಉಪವಿಭಾಗ ೧೨(೧)"ಭಾರತೀಯ ಸ್ಥಾನಮಾನವಿಲ್ಲದ ಪುರುಷನನ್ನು ಮದುವೆಯಾದರೆ ಅವರ ಮತ್ತು ಅವರ ವಂಶಸ್ಥರ ಭಾರತೀಯ ಸ್ಥಾನಮಾನವನ್ನು ತೆಗೆದುಹಾಕುವ ಮೂಲಕ ಭಾರತೀಯ ಮಹಿಳೆಯರ ವಿರುದ್ಧ ತಾರತಮ್ಯವನ್ನು ಉಂಟುಮಾಡುತ್ತದೆ." ಆಕ್ಟ್‌ನ ಉಪವಿಭಾಗ ೧೨(೨) ರ ಅಡಿಯಲ್ಲಿ, ಆಪಾದಿತ ತಂದೆಯು ಸ್ಥಾನಮಾನ ಭಾರತೀಯರಲ್ಲ ಎಂದು ತಿಳಿದಿದ್ದರೆ ಮತ್ತು ಮಗುವಿನ ಸ್ಥಿತಿಯನ್ನು "ಪ್ರತಿಭಟಿಸಿದರೆ" ಭಾರತೀಯ ಮಹಿಳೆಯರ ಸ್ಥಾನಮಾನದ 'ಅಕ್ರಮ' ಮಕ್ಕಳು ಸಹ ಸ್ಥಾನಮಾನವನ್ನು ಕಳೆದುಕೊಳ್ಳಬಹುದು. ಭಾರತೀಯ ಏಜೆಂಟರಿಂದ." ಇದಲ್ಲದೆ, ಲಾರೆನ್ಸ್ "ಡಬಲ್ ತಾಯಿ" ಷರತ್ತು ಎಂದು ಕರೆಯುವ ಉಪಪ್ಯಾರಾಗ್ರಾಫ್ ೧೨(೧)(ಅ), "ಮದುವೆಯಾಗುವ ಮೊದಲು ಅವರ ತಾಯಿ ಮತ್ತು ತಂದೆಯ ಅಜ್ಜಿಗೆ ಸ್ಥಾನಮಾನವಿಲ್ಲದಿದ್ದರೆ ಅವರು ೨೧ ನೇ ವಯಸ್ಸನ್ನು ತಲುಪಿದಾಗ ಮಕ್ಕಳಿಂದ ಸ್ಥಿತಿಯನ್ನು ತೆಗೆದುಹಾಕಲಾಗುತ್ತದೆ." ಹೆಚ್ಚಿನ ತಾರತಮ್ಯವು ೧೯೫೧ ರಲ್ಲಿ ಭಾರತೀಯ ಕಾಯಿದೆ ತಿದ್ದುಪಡಿಗಳು ಮತ್ತು ಮಾರ್ಪಾಡುಗಳಿಂದ ಹುಟ್ಟಿಕೊಂಡಿದೆ.
೧೯೭೦ ರ ದಶಕದ ಆರಂಭದಲ್ಲಿ ಜೆನೆಟ್ಟೆ ಕಾರ್ಬಿಯರ್ ಲ್ಯಾವೆಲ್ ಮತ್ತು ಯವೊನ್ನೆ ಬೆಡಾರ್ಡ್ ಅವರ ಹೋರಾಟಗಳನ್ನು ಲಾರೆನ್ಸ್ ಚರ್ಚಿಸಿದ್ದಾರೆ. ಬಿಳಿಯ ಪುರುಷರನ್ನು ಮದುವೆಯಾಗಲು ಭಾರತೀಯ ಸ್ಥಾನಮಾನವನ್ನು ಕಳೆದುಕೊಂಡ ಇಬ್ಬರು ಸ್ಥಳೀಯ ಮಹಿಳೆಯರು. ಲ್ಯಾವೆಲ್, ಅವರ ಕ್ರಿಯಾಶೀಲತೆಯು ಒಂಟಾರಿಯೊ ಸ್ಥಳೀಯ ಮಹಿಳಾ ಸಂಘವನ್ನು ರಚಿಸಲು ಸಹಾಯ ಮಾಡಿತು ಮತ್ತು ಕೆನಡಾದ ಸ್ಥಳೀಯ ಮಹಿಳಾ ಸಂಘದ ಉಪಾಧ್ಯಕ್ಷ ಸ್ಥಾನವನ್ನು ಸಹ ಹೊಂದಿತ್ತು. ಇತರ ಸ್ಥಳೀಯ ಮಹಿಳೆಯರು ಕೆನಡಾದ ಕಾನೂನಿನಲ್ಲಿ ಲಿಂಗ ತಾರತಮ್ಯದ ಬಗ್ಗೆ ಸಾರ್ವಜನಿಕ ಜಾಗೃತಿ ಮೂಡಿಸುವಲ್ಲಿ ಪ್ರಮುಖ ಪಾತ್ರವಹಿಸಿದರು. ನಂತರದ ಹಾದಿಯನ್ನು ಸುಗಮಗೊಳಿಸಿದರು. ಕೆಲವು ಮಹಿಳೆಯರು ಮತ್ತು ಅವರ ಮಕ್ಕಳು ಬಿಲ್-ಸಿ೩೧ ರ ಅಡಿಯಲ್ಲಿ ಸ್ಥಾನಮಾನವನ್ನು ಮರಳಿ ಪಡೆಯಲು ಮತ್ತು/ಅಥವಾ ಪಡೆಯಲು ಅನುಮತಿಸುವ ಭಾರತೀಯ ಕಾಯಿದೆಯ ತಿದ್ದುಪಡಿಗಳು. ಏತನ್ಮಧ್ಯೆ, ಕೆನಡಾದ ಸರ್ವೋಚ್ಚ ನ್ಯಾಯಾಲಯವು ಭಾರತೀಯ ಕಾಯಿದೆಯು ತಾರತಮ್ಯವಲ್ಲ ಎಂದು ತೀರ್ಪು ನೀಡಿತು. ಜೋಡಿಯು ಬಿಳಿಯ ಮಹಿಳೆಯರ ಕಾನೂನು ಹಕ್ಕುಗಳನ್ನು ಪಡೆದುಕೊಂಡಿತು. ಅದೇ ಸಮಯದಲ್ಲಿ ಅರ್‌.ವಿ ಡ್ರೈಬೋನ್ಸ್  ಗೆ ಸಮಾನಾಂತರವಾಗಿ ಅವರು ಭಾರತೀಯ ಮಹಿಳೆಯರ ಸ್ಥಾನಮಾನವನ್ನು ಕಳೆದುಕೊಂಡರು. ೧೯೮೧ ರಲ್ಲಿ, ಪಶ್ಚಿಮ ನ್ಯೂ ಬ್ರನ್ಸ್‌ವಿಕ್‌ನ ಮಾಲಿಸೀಟ್ ಮಹಿಳೆ ಸಾಂಡ್ರಾ ಲವ್ಲೇಸ್ ತನ್ನ ಪ್ರಕರಣವನ್ನು ವಿಶ್ವಸಂಸ್ಥೆಯ ಮಾನವ ಹಕ್ಕುಗಳ ಸಮಿತಿಗೆ ತೆಗೆದುಕೊಂಡು ತನ್ನ ಮದುವೆಯಿಂದ ತನ್ನದೇ ಆದ ಸ್ಥಾನಮಾನವನ್ನು ಕಳೆದುಕೊಳ್ಳಬಾರದು ಎಂದು ವಾದಿಸುವ ಮೂಲಕ ಸಮಸ್ಯೆಯನ್ನು ಒತ್ತಾಯಿಸಿದಳು. ಕೆನಡಾದ ಕಾನೂನನ್ನು ೧೯೮೫ ರಲ್ಲಿ ತಿದ್ದುಪಡಿ ಮಾಡಲಾಯಿತು.
ಲಿಂಗ ತಾರತಮ್ಯ
ಕೆನಡಾದಲ್ಲಿ ಮೂಲನಿವಾಸಿಗಳ ಕಾನೂನು ಸ್ಥಿತಿಗೆ ಕೆನಡಾದ ಸರ್ಕಾರವು ಲಿಂಗ ಪಕ್ಷಪಾತದ ಅವಶ್ಯಕತೆಗಳನ್ನು ಅನ್ವಯಿಸುತ್ತದೆ. ಹಂತಹಂತವಾಗಿ ಹಕ್ಕುದಾರಿಕೆ ಕಾಯಿದೆಯ ಭಾಗವಾಗಿ ಮೊದಲು ಅಂಗೀಕರಿಸಲ್ಪಟ್ಟಿತು. ಭಾರತೀಯ ಸ್ಥಾನಮಾನವಿಲ್ಲದ ವ್ಯಕ್ತಿಯನ್ನು ಮದುವೆಯಾದ ಸ್ಥಾನಮಾನದ ಭಾರತೀಯ ಮಹಿಳೆಯು ಸ್ಥಾನಮಾನವಲ್ಲದ ಸ್ಥಿತಿಗೆ ಬಂದಳು. ಕಾನೂನು ಸ್ಥಾನಮಾನವಿಲ್ಲದೆ, ಮೂಲನಿವಾಸಿ ಮಹಿಳೆಯರಿಗೆ ಒಪ್ಪಂದದ ಪ್ರಯೋಜನಗಳನ್ನು ಪ್ರವೇಶಿಸಲು ಸಾಧ್ಯವಾಗುವುದಿಲ್ಲ. ಅವರ ಮೀಸಲು ಮೇಲೆ ವಾಸಿಸಲು ಅಂತರ್ಗತ ಹಕ್ಕುಗಳನ್ನು ಅಭ್ಯಾಸ ಮಾಡಲು, ಕುಟುಂಬದ ಆಸ್ತಿಯನ್ನು ಆನುವಂಶಿಕವಾಗಿ ಪಡೆಯಲು ಅಥವಾ ಪೂರ್ವಜರೊಂದಿಗೆ ಮೀಸಲು ಸಮಾಧಿ ಮಾಡಲು ಸಾಧ್ಯವಾಗುವುದಿಲ್ಲ. ತಮ್ಮ ಸ್ಥಳೀಯ ಸಮುದಾಯಕ್ಕೆ ಪ್ರವೇಶದಿಂದ ನಿರ್ಬಂಧಿಸಲಾಗಿದೆ, ಕಾನೂನು ಸ್ಥಾನಮಾನವಿಲ್ಲದ ಮೂಲನಿವಾಸಿ ಮಹಿಳೆಯರು ತಮ್ಮ ಸಾಂಪ್ರದಾಯಿಕ ಭೂಮಿಯಲ್ಲಿ ಸಮಾರಂಭಗಳು ಮತ್ತು ಆಚರಣೆಗಳಲ್ಲಿ ಭಾಗವಹಿಸಲು ಸಾಧ್ಯವಾಗಲಿಲ್ಲ. ಆದಾಗ್ಯೂ, ಸ್ಥಾನಮಾನವಿಲ್ಲದ ಮಹಿಳೆಯರನ್ನು ಮದುವೆಯಾದ ಭಾರತೀಯ ಪುರುಷರಿಗೆ ಈ ಷರತ್ತುಗಳು ಅನ್ವಯಿಸುವುದಿಲ್ಲ. ಈ ಪುರುಷರು ತಮ್ಮ ಸ್ಥಾನಮಾನವನ್ನು ಉಳಿಸಿಕೊಳ್ಳಲು ಸಾಧ್ಯವಾಯಿತು. ಆಕ್ಟ್‌ನ ಸೆಕ್ಷನ್ ೧೨, ಪ್ಯಾರಾಗ್ರಾಫ್ ೧(ಬಿ) ಮೂಲನಿವಾಸಿ ಮಹಿಳೆಯರ ಸ್ಥಾನಕ್ಕೆ ಅನನುಕೂಲಕರವಾಗಿ ಕೆಲಸ ಮಾಡಿದೆ ಮತ್ತು ಮೂಲನಿವಾಸಿ ಕುಟುಂಬಗಳನ್ನು ಕೆಡವಲು ಮತ್ತು ಅವರ ಭೂಮಿಯಿಂದ ಮೂಲನಿವಾಸಿ ಮಹಿಳೆಯರನ್ನು ದೂರ ಮಾಡುವ ಪ್ರಯತ್ನವೆಂದು ಪರಿಗಣಿಸಬಹುದು. ಲಿಂಗ ತಾರತಮ್ಯದ ಕಾನೂನುಗಳನ್ನು ಹೇರುವ ಮೂಲಕ, ಕೆನಡಾದ ಸರ್ಕಾರವು ಮೂಲನಿವಾಸಿ ಮಹಿಳೆಯರನ್ನು ಅಂಚಿಗೆ ತಳ್ಳಿತು ಮತ್ತು ಅನನುಕೂಲಗೊಳಿಸಿತು. ವಿಭಾಗ ೧೨ ಸುಧಾರಣೆಗಾಗಿ ವಿವಿಧ ಪ್ರಸ್ತಾಪಗಳಿಗೆ ಕೊಡುಗೆ ನೀಡುವ ಸ್ತ್ರೀ ಚಳುವಳಿಗಳ ಗಮನವನ್ನು ಗಳಿಸಿತು. ೧೯೮೫ ರಲ್ಲಿ ಬಿಲ್ ಸಿ-೩೧ ರ ಪರಿಚಯದ ಮೂಲಕ ತಿದ್ದುಪಡಿ ಮಾಡಲಾಯಿತು. ಸೆಕ್ಷನ್ ೧೨ ಅನ್ನು ತೆಗೆದುಹಾಕಲಾಯಿತು ಮತ್ತು ಪೀಡಿತರಿಗೆ ಸ್ಥಾನಮಾನವನ್ನು ಮರುಸ್ಥಾಪಿಸಲಾಯಿತು. ೧೯೮೫ ರ ತಿದ್ದುಪಡಿಗಳು ಅನೇಕ ಸ್ಥಳೀಯ ಮಹಿಳೆಯರು ಮತ್ತು ಅವರ ಮಕ್ಕಳಿಗೆ ಸ್ಥಾನಮಾನವನ್ನು ಹಿಂದಿರುಗಿಸಲು ಕಾರಣವಾಯಿತು ಆದರೆ ಭಾರತೀಯ ಬ್ಯಾಂಡ್‌ಗೆ ಸ್ವೀಕಾರವನ್ನು ಖಾತರಿಪಡಿಸಲಿಲ್ಲ. ಒಂದು ದಶಕದ ನಂತರ, ಸುಮಾರು ೧೦೦೦೦೦ ಜನರು ತಮ್ಮ ಸ್ಥಾನಮಾನವನ್ನು ಮರುಸ್ಥಾಪಿಸಿದರು. ಆದರೆ ಬ್ಯಾಂಡ್‌ಗಳು ಹೊಸದಾಗಿ ಸದಸ್ಯತ್ವ ಜವಾಬ್ದಾರಿಗಳ ನಿಯಂತ್ರಣವನ್ನು ಪಡೆದಿವೆ. ಇದನ್ನು ಹಿಂದೆ ಭಾರತೀಯ ವ್ಯವಹಾರಗಳ ಇಲಾಖೆಯು ನಿರ್ವಹಿಸುತ್ತಿತ್ತು. ಪರಿಣಾಮವಾಗಿ ಸ್ಥಳೀಯ ಸಮುದಾಯಗಳ ನಡುವೆ ಅಗತ್ಯ ಸೇವೆಗಳು ಮತ್ತು ಸಂಪನ್ಮೂಲಗಳಿಗೆ ವಿರಳವಾದ ಪ್ರವೇಶದ ವಾಸ್ತವತೆಯು ಸದಸ್ಯತ್ವ ಪ್ರಕ್ರಿಯೆ ಮತ್ತು ಅದರ ಫಲಿತಾಂಶಗಳನ್ನು ಚಾಲನೆ ಮಾಡುವ ಪ್ರಾಥಮಿಕ ಅಂಶವಾಗಿದೆ.
ಬಿಲ್ ಸಿ-೩೧
ಬಿಲ್ ಸಿ-೩೧ ರಲ್ಲಿ ಹೇಳಿರುವಂತೆ, ಭಾರತೀಯ ಸ್ಥಿತಿಯಲ್ಲದ ವ್ಯಕ್ತಿಯನ್ನು ಮದುವೆಯಾಗುವ ಪರಿಣಾಮವಾಗಿ ತಮ್ಮ ಸ್ಥಾನಮಾನವನ್ನು ಕಳೆದುಕೊಂಡ ಮಹಿಳೆಯರು ಮರುಸ್ಥಾಪನೆಗಾಗಿ ಅರ್ಜಿ ಸಲ್ಲಿಸಬಹುದು ಮತ್ತು ಉಪವಿಭಾಗ ೬(೧) ಅಡಿಯಲ್ಲಿ ಸ್ಥಾನಮಾನವನ್ನು ಮರಳಿ ಪಡೆಯಬಹುದು. ಆದಾಗ್ಯೂ, ಮರುಸ್ಥಾಪಿತ ಮಹಿಳೆಯರ ಮಕ್ಕಳು ಉಪವಿಭಾಗ ೬(೨) ಅಡಿಯಲ್ಲಿ ನೋಂದಣಿಗೆ ಒಳಪಟ್ಟಿರುತ್ತಾರೆ. ಸೆಕ್ಷನ್ ೬(೨)) ಅಡಿಯಲ್ಲಿ ನೋಂದಾಯಿಸಲಾದ ಮೂಲನಿವಾಸಿಗಳು ಭವಿಷ್ಯದ ಪೀಳಿಗೆಗೆ ಸ್ಥಿತಿಯನ್ನು ರವಾನಿಸಲು ಸಾಧ್ಯವಾಗುವುದಿಲ್ಲ. ಹೀಗಾಗಿ, ಕಾಯಿದೆಯ ಸೆಕ್ಷನ್ ೬ ರ ಅಡಿಯಲ್ಲಿ ಮಹಿಳೆಯರನ್ನು ಮರುಸ್ಥಾಪಿಸುವ ಮೂಲಕ, ಕೆನಡಾದ ಸರ್ಕಾರವು ತನ್ನ ಶಾಸನದಿಂದ ಲಿಂಗ ತಾರತಮ್ಯವನ್ನು ಸಂಪೂರ್ಣವಾಗಿ ತೆಗೆದುಹಾಕಲು ವಿಫಲವಾಗಿದೆ,.ಏಕೆಂದರೆ ಮರುಸ್ಥಾಪಿತ ಮಹಿಳೆಯರ ಮಕ್ಕಳು ತಮ್ಮ ಸ್ಥಾನಮಾನದ ಮೇಲೆ ನಿರ್ಬಂಧಗಳನ್ನು ಹೊಂದಿದ್ದಾರೆ ಮತ್ತು ಸ್ಥಾನಮಾನದ ಭಾರತೀಯ ಪುರುಷರು ಹೆಚ್ಚಿನ ಗುಣಮಟ್ಟದ ಸ್ಥಾನಮಾನವನ್ನು ಹೊಂದಿದ್ದಾರೆ. ಮಹಿಳೆಯರು. ಬಿಲ್ ಸಿ-೩೧ ಅಡಿಯಲ್ಲಿ, ಈ ವ್ಯವಸ್ಥೆಯನ್ನು ಎರಡನೇ ತಲೆಮಾರಿನ ಕಟ್-ಆಫ್ ಎಂದು ಕರೆಯಲಾಯಿತು. ಬಿಲ್ ಸಿ-೩೧ ತಿದ್ದುಪಡಿಗಳು ಲಿಂಗ ತಾರತಮ್ಯವನ್ನು ನಿರ್ವಹಿಸುವ ಸ್ಥಾನಮಾನದ ಭಾರತೀಯರನ್ನು ವರ್ಗೀಕರಿಸಲು ಹೊಸ ವ್ಯವಸ್ಥೆಯನ್ನು ರಚಿಸುತ್ತವೆ. ಭಾರತೀಯ ಕಾಯಿದೆಯಿಂದ ಎಲ್ಲಾ ಲಿಂಗ ತಾರತಮ್ಯವನ್ನು ತೊಡೆದುಹಾಕಲು ಬಿಲ್ ಸಿ-೩೧ ವಿಫಲವಾಗಿದೆ ಎಂದು ಸ್ಥಳೀಯ ಮಹಿಳಾ ಚಳುವಳಿಗಳು ವ್ಯಕ್ತಪಡಿಸಿದವು ಮತ್ತು ೨೦೧೦ ರಲ್ಲಿ ಕೆನಡಾದ ಸರ್ಕಾರವು ಬಿಲ್ ಸಿ-೩( ಭಾರತೀಯ ನೋಂದಣಿಯಲ್ಲಿ ಲಿಂಗ ಸಮಾನತೆಯನ್ನು ಉತ್ತೇಜಿಸುವ ಕಾಯಿದೆ) ಅನ್ನು ಪರಿಚಯಿಸಿತು.
ವಿಶ್ವಸಂಸ್ಥೆಯ ನಾಗರಿಕ ಮತ್ತು ರಾಜಕೀಯ ಹಕ್ಕುಗಳ ಅಂತರರಾಷ್ಟ್ರೀಯ ಒಪ್ಪಂದದ ಅಡಿಯಲ್ಲಿ, ಕೆನಡಾ ಸರ್ಕಾರವು ಈ ಅವಶ್ಯಕತೆಗಳನ್ನು ಪೂರೈಸಲು ೧೮೦ ದಿನಗಳಲ್ಲಿ ಅಗತ್ಯವಿದೆ.ಭಾರತೀಯ ಕಾಯಿದೆಯ ಪ್ಯಾರಾಗ್ರಾಫ್ ೬(೧)(ಎ) ಅನ್ನು ನೋಂದಣಿಗೆ ಅನುಮತಿಸುವ ರೀತಿಯಲ್ಲಿ ಅರ್ಥೈಸಿಕೊಳ್ಳಲಾಗಿದೆ ಎಂದು ಖಚಿತಪಡಿಸಿಕೊಳ್ಳಲು ಲಿಂಗ ಮತ್ತು ಲಿಂಗದ ಆಧಾರದ ಮೇಲೆ ಪ್ಯಾರಾಗ್ರಾಫ್ ೬(೧)(ಎ) ನ ವ್ಯತ್ಯಾಸದ ಅಡಿಯಲ್ಲಿ ಹಿಂದೆ ನೋಂದಾಯಿಸದವರಲ್ಲಿ, ಭಾರತೀಯ ಕಾಯಿದೆಯಲ್ಲಿ ಕೆನಡಾದಲ್ಲಿ ಲಿಂಗ ಮತ್ತು ಲಿಂಗದ ಸ್ಥಳೀಯ ಜನರ ನಡೆಯುತ್ತಿರುವ ತಾರತಮ್ಯಕ್ಕೆ ಮತ್ತು ಭವಿಷ್ಯದ ತಾರತಮ್ಯವನ್ನು ತಪ್ಪಿಸಲು ಈ ಮಸೂದೆಯನ್ನು ಹೋಲುತ್ತದೆ.
ಬಿಲ್ ಸಿ-೩
ಕಾಯ್ದೆಗೆ ಬಿಲ್ ಸಿ-೩ ತಿದ್ದುಪಡಿಗಳು ( ಭಾರತೀಯ ನೋಂದಣಿ ಕಾಯಿದೆಯಲ್ಲಿ ಲಿಂಗ ಸಮಾನತೆ -ಜಿಯಿ‌ಐಆರ್‌ಎ) ಉಪವಿಭಾಗ ೬(೨) ಅಡಿಯಲ್ಲಿ ಮರುಸ್ಥಾಪಿಸಲಾದ ಮೂಲನಿವಾಸಿ ಮಹಿಳೆಯರಿಗೆ ೬(೧) ಸ್ಥಾನಮಾನಕ್ಕೆ ಅರ್ಹರಾಗಲು ಅನುಮತಿ ನೀಡಿದೆ. ಪ್ಯಾರಾಗ್ರಾಫ್ ೬(೧)(ಸಿ.೧) ನೋಂದಣಿಯನ್ನು ರಚಿಸುವುದು, ಮರುಸ್ಥಾಪಿಸಲಾದ ಮೂಲನಿವಾಸಿ ಮಹಿಳೆಯರು ಅವರು ಸ್ಥಿತಿ-ಅಲ್ಲದ ಮಕ್ಕಳನ್ನು ಹೊಂದಿದ್ದರೆ ಮಾತ್ರ ೬(೧) ಅಡಿಯಲ್ಲಿ ನೋಂದಣಿಗೆ ಅರ್ಹರಾಗಿರುತ್ತಾರೆ. ಉಪವಿಭಾಗ ೬(೨) ಕಾನೂನು ನೋಂದಣಿ ಅಡಿಯಲ್ಲಿ ನಿರ್ಬಂಧಗಳಿಂದ ಪ್ರಭಾವಿತರಾದ ಮೂಲನಿವಾಸಿ ಮಹಿಳೆಯರ ಮಕ್ಕಳಾಗಿರುವುದರಿಂದ, ಮಕ್ಕಳನ್ನು ಹೊಂದಿರುವ ಮಹಿಳೆಯರು ಮಾತ್ರ ಕಾಯ್ದೆಯ ಉಪವಿಭಾಗ ೬(೧) ಅಡಿಯಲ್ಲಿ ನೋಂದಾಯಿಸಲು ಅರ್ಹರಾಗಿರುತ್ತಾರೆ. ಮರುಸ್ಥಾಪಿಸಲ್ಪಟ್ಟ ಮಹಿಳೆಯರ ಸ್ಥಿತಿಯ ಮೇಲೆ ನಿರ್ಬಂಧಗಳನ್ನು ಇರಿಸುವುದನ್ನು ಮುಂದುವರೆಸುತ್ತಾ, ಬಿಲ್ ಸಿ-೩ ಕಾಯಿದೆಯಿಂದ ಎಲ್ಲಾ ಲಿಂಗ ಪಕ್ಷಪಾತದ ನಿಬಂಧನೆಗಳನ್ನು ತೆಗೆದುಹಾಕುವುದಿಲ್ಲ.
ಬಿಲ್ ಸಿ-೩, "ಡೆಸ್ಚೆನಿಯಕ್ಸ್ c ನಲ್ಲಿನ ಸುಪೀರಿಯರ್ ಕೋರ್ಟ್ ಆಫ್ ಕ್ವಿಬೆಕ್ ನಿರ್ಧಾರಕ್ಕೆ ಪ್ರತಿಕ್ರಿಯೆಯಾಗಿ ಭಾರತೀಯ ಕಾಯಿದೆಯನ್ನು ತಿದ್ದುಪಡಿ ಮಾಡುವ ಕಾಯಿದೆ. ಕೆನಡಾ (ಪ್ರೊಕ್ಯೂರ್ ಜನರಲ್)" ಭಾರತೀಯ ಕಾಯಿದೆಯಲ್ಲಿ ಲಿಂಗ ಆಧಾರಿತ ಅಸಮಾನತೆಗಳನ್ನು ತಿಳಿಸುತ್ತದೆ. ಬಿಲ್ ಸಿ-೩ ಡಿಸೆಂಬರ್ ೨೦೧೭ ರಲ್ಲಿ ರಾಯಲ್ ಸಮ್ಮತಿಯನ್ನು ಪಡೆದುಕೊಂಡಿತು ಮತ್ತು ಆಗಸ್ಟ್ ೨೦೧೯ ರಲ್ಲಿ ಪೂರ್ಣವಾಗಿ ಜಾರಿಗೆ ಬಂದಿತು
ವಸತಿ ಶಾಲೆಗಳು
೧೮೯೪ ರಲ್ಲಿ ಭಾರತೀಯ ಕಾಯಿದೆಗೆ ತಿದ್ದುಪಡಿಗಳು ೭ ರಿಂದ ೧೬ ವರ್ಷ ವಯಸ್ಸಿನ ಸ್ಥಳೀಯ ಮಕ್ಕಳಿಗೆ ಶಾಲಾ ಹಾಜರಾತಿಯನ್ನು ಕಡ್ಡಾಯಗೊಳಿಸಿದವು. ಬದಲಾವಣೆಗಳು ಶಾಲೆಯ ಸ್ಥಳ, ಮಕ್ಕಳ ಆರೋಗ್ಯ ಮತ್ತು ಶಾಲಾ ಪರೀಕ್ಷೆಗಳನ್ನು ಅವರ ಪೂರ್ವ ಪೂರ್ಣಗೊಳಿಸುವಿಕೆಗೆ ಸಂಬಂಧಿಸಿದಂತೆ ವಿನಾಯಿತಿಗಳ ಸರಣಿಯನ್ನು ಒಳಗೊಂಡಿವೆ. ಕೆನಡಾದ ಭಾರತೀಯ ವಸತಿ ಶಾಲಾ ವ್ಯವಸ್ಥೆಯು ಮಕ್ಕಳನ್ನು ಬಲವಂತದ ಮತಾಂತರ, ಅನಾರೋಗ್ಯ, ನಿಂದನೆ ಮತ್ತು ಸತ್ಯ ಮತ್ತು ಸಮನ್ವಯ ಆಯೋಗದಿಂದ ಸಾಂಸ್ಕೃತಿಕ ನರಮೇಧದ ಪ್ರಯತ್ನ ಎಂದು ವಿವರಿಸಲಾಗಿದೆ. ವಸತಿ ಶಾಲಾ ವ್ಯವಸ್ಥೆಯು ಕೌಟುಂಬಿಕ ಸಂಬಂಧಗಳನ್ನು ಕಡಿದುಹಾಕಿತು ಮತ್ತು ಸಾಂಪ್ರದಾಯಿಕ ಸಂಸ್ಕೃತಿಯ ಪ್ರಸಾರವನ್ನು ಕಡಿಮೆಗೊಳಿಸಿತು, ಸ್ಥಳೀಯ ಜನರನ್ನು ವಿಶಾಲವಾದ ಕೆನಡಾದ ಸಮಾಜಕ್ಕೆ ಸಂಯೋಜಿಸುವ ಪ್ರಯತ್ನದಲ್ಲಿ ಜೂನ್ ೧೧, ೨೦೦೮ ರಂದು ಕೆನಡಾ ಸರ್ಕಾರವು ಕ್ಷಮೆಯಾಚಿಸಿತು.
ಧಾರ್ಮಿಕ ಸಮಾರಂಭಗಳ ಮೇಲಿನ ನಿಷೇಧಗಳು ("ಪಾಟ್ಲಾಚ್ ಕಾನೂನು")
೧೮೮೫ ರಲ್ಲಿ, ಕಾಯಿದೆಯ ತಿದ್ದುಪಡಿಯು ವೆಸ್ಟ್ ಕೋಸ್ಟ್ ಜನರ ಪಾಟ್ಲಾಚ್ ಸಮಾರಂಭವನ್ನು ನಿಷೇಧಿಸಿತು. ಪಾಟ್ಲಾಚ್ ನಿಷೇಧವು ಸಾಂಪ್ರದಾಯಿಕ ಸಮಾರಂಭಗಳನ್ನು ಭೂಗತಗೊಳಿಸಿತು. ೧೮೯೫ ರಲ್ಲಿ ಇದೇ ರೀತಿಯ ತಿದ್ದುಪಡಿಯು ಬಯಲು ಪ್ರದೇಶದ ಜನರ ಸನ್ ಡ್ಯಾನ್ಸ್ ಅನ್ನು ನಿಷೇಧಿಸಿತು. ಇದನ್ನು ೧೯೫೧ ರವರೆಗೆ ತೆಗೆದುಹಾಕಲಾಗಿಲ್ಲ. ೧೯೫೧ ರಲ್ಲಿ ತೆಗೆದುಹಾಕಲಾಗಿದ್ದರೂ, ಸ್ಥಳೀಯ ಆಧ್ಯಾತ್ಮಿಕ ಅಭ್ಯಾಸಗಳ ದಮನವು ಕೆನಡಾದ ಕಾರಾಗೃಹಗಳಲ್ಲಿ ೧೯೮೦ ರ ದಶಕದವರೆಗೆ ಮುಂದುವರೆಯಿತು, ಏಕೆಂದರೆ ಜೈಲು ವಾರ್ಡನ್‌ಗಳು ಹಾಗಾಗೀ ಸ್ಥಳೀಯ ಜನರಿಗೆ ಪ್ರಾರ್ಥನೆಗಾಗಿ ಬಳಸುವ ಸಾಮಗ್ರಿಗಳ ಪ್ರವೇಶವನ್ನು ನಿರಾಕರಿಸಿದರು.
ತೆರಿಗೆ ವಿನಾಯಿತಿ
ಸೆಕ್ಷನ್ ೮೭ ಎರಡು ರೀತಿಯ ಆಸ್ತಿಯ ಮೇಲೆ ತೆರಿಗೆಯನ್ನು ಪಾವತಿಸುವುದರಿಂದ ಭಾರತೀಯರಿಗೆ ವಿನಾಯಿತಿ ನೀಡುತ್ತದೆ
(ಎ) ಮೀಸಲು ಭೂಮಿ ಅಥವಾ ಶರಣಾದ ಭೂಮಿಯಲ್ಲಿ ಭಾರತೀಯ ಅಥವಾ ಬ್ಯಾಂಡ್‌ನ ಆಸಕ್ತಿ (ಬಿ) ಭಾರತೀಯ ಅಥವಾ ಮೀಸಲು ಪ್ರದೇಶದಲ್ಲಿ ನೆಲೆಗೊಂಡಿರುವ ಬ್ಯಾಂಡ್‌ನ ವೈಯಕ್ತಿಕ ಆಸ್ತಿ.
ವಿಭಾಗ ೮೮
ಕಾಯಿದೆಯ ವಿಭಾಗ ೮೮ ಹೇಳುವಂತೆ ಪ್ರಾಂತೀಯ ಕಾನೂನುಗಳು ಮೂಲನಿವಾಸಿಗಳ ಮೇಲೆ "ಸಾಮಾನ್ಯ ಅನ್ವಯ" ಆಗಿದ್ದರೆ ಅವರು ಪರಿಣಾಮ ಬೀರಬಹುದು, ಅಂದರೆ ಅವರು ಇತರ ಜನರು ಮತ್ತು ಮೂಲನಿವಾಸಿಗಳ ಮೇಲೆ ಪರಿಣಾಮ ಬೀರುತ್ತಾರೆ. ಆದ್ದರಿಂದ, ಪ್ರಾಂತೀಯ ಕಾನೂನುಗಳನ್ನು ಫೆಡರಲ್ ಕಾನೂನಿನಲ್ಲಿ ಅಳವಡಿಸಲಾಗಿದೆ, ಇಲ್ಲದಿದ್ದರೆ ಪ್ರಾಂತೀಯ ಕಾನೂನುಗಳು ಅಸಂವಿಧಾನಿಕವಾಗಿರುತ್ತವೆ. ''ಕ್ರುಗರ್ ಮತ್ತು ಇತರರು. ವಿ ದಿ ಕ್ವೀನ್'' (೧೯೭೮), ಇತರ ಜನರಿಗಿಂತ ಮೂಲನಿವಾಸಿಗಳ ಮೇಲೆ ಹೆಚ್ಚು ಮಹತ್ವದ ಪ್ರಭಾವ ಬೀರುವ ಪ್ರಾಂತೀಯ ಕಾನೂನುಗಳನ್ನು ಎತ್ತಿಹಿಡಿಯಬಹುದು ಎಂದು ಸುಪ್ರೀಂ ಕೋರ್ಟ್ ಕಂಡುಹಿಡಿದಿದೆ, ಏಕೆಂದರೆ "ಏಕರೂಪದ ಪ್ರಭಾವವನ್ನು ಹೊಂದಿರುವ ಕೆಲವು ಕಾನೂನುಗಳಿವೆ."
ಸಾಂವಿಧಾನಿಕ ವಿದ್ವಾಂಸ ಪೀಟರ್ ಹಾಗ್ ಅವರು ಡಿಕ್ ವಿ. ದಿ ಕ್ವೀನ್ (೧೯೮೫), ಸುಪ್ರೀಂ ಕೋರ್ಟ್ " ಸೆ. ೮೮ ರ ವ್ಯಾಪ್ತಿಯ ಬಗ್ಗೆ ತನ್ನ ಮನಸ್ಸನ್ನು ಬದಲಾಯಿಸಿತು." ವಿಭಾಗ ೮೮ ಈಗ ಪ್ರಾಥಮಿಕ ಮೂಲನಿವಾಸಿಗಳ ಸಮಸ್ಯೆಗಳಿಗೆ ಸಂಬಂಧಿಸಿದ ಪ್ರಾಂತೀಯ ಕಾನೂನುಗಳನ್ನು ರಕ್ಷಿಸುತ್ತದೆ ಮತ್ತು ಮೂಲನಿವಾಸಿಗಳ ಹಕ್ಕುಗಳನ್ನು ಸೀಮಿತಗೊಳಿಸುತ್ತದೆ.
ನಂತರದ ಒಕ್ಕೂಟ
ಈ ತಿದ್ದುಪಡಿಗಳನ್ನು "ಆಲಿವರ್ ಆಕ್ಟ್" ಎಂದೂ ಕರೆಯಲಾಗುತ್ತಿತ್ತು.
ರದ್ದುಗೊಳಿಸುವ ಅಥವಾ ಬದಲಾಯಿಸುವ ಪ್ರಯತ್ನಗಳು
ಕೆನಡಾದ ಸಂಸದರು ಭಾರತೀಯ ಕಾಯಿದೆಯನ್ನು ರದ್ದುಪಡಿಸಲು ಅಥವಾ ಬದಲಿಸಲು ಹಲವಾರು ವಿಫಲ ಪ್ರಯತ್ನಗಳನ್ನು ಮಾಡಿದ್ದಾರೆ. ಮಾಡಲಾದ ಬದಲಾವಣೆಗಳು ವ್ಯಾಪಕವಾದ ಪರಿಷ್ಕರಣೆಗಳಿಗಿಂತ ತುಣುಕಿನ ಸುಧಾರಣೆಗಳಾಗಿವೆ.
ಹೊರಗುಳಿಯುವಿಕೆಗಳು
೧೯೯೦ ರ ದಶಕದಿಂದಲೂ, ಬ್ಯಾಂಡ್ ಮತ್ತು ಸರ್ಕಾರದ ನಡುವೆ ಪರ್ಯಾಯ ಕ್ರಮಗಳನ್ನು ಹಾಕುವ ಒಪ್ಪಂದಕ್ಕೆ ಸಹಿ ಹಾಕಿದರೆ ವೈಯಕ್ತಿಕ ಬ್ಯಾಂಡ್‌ಗಳು ಭಾರತೀಯ ಕಾಯಿದೆಯ ನಿರ್ದಿಷ್ಟ ವಿಭಾಗದಿಂದ ಹೊರಗುಳಿಯಲು ಅನುಮತಿಸುವ ಹಲವಾರು ಶಾಸನಗಳನ್ನು ಅಂಗೀಕರಿಸಲಾಗಿದೆ. ಇವುಗಳನ್ನು "ಸೆಕ್ಟೋರಲ್ ಲೆಜಿಸ್ಲೇಟಿವ್ ಅರೇಂಜ್ಮೆಂಟ್ಸ್" ಎಂದು ಕರೆಯಲಾಗುತ್ತದೆ. ಪ್ರಶ್ನೆಯಲ್ಲಿರುವ ವಿಭಾಗವನ್ನು ಹೊರತುಪಡಿಸಿ ಬ್ಯಾಂಡ್ ಕಾಯಿದೆಗೆ ಒಳಪಟ್ಟಿರುತ್ತದೆ.
ಕೇಸ್ ಕಾನೂನು
ಭಾರತೀಯ ಕಾಯಿದೆಯ ೧೮೯೫ ತಿದ್ದುಪಡಿ (ವಿಭಾಗ ೧೧೪) ಅನೇಕ ಮೂಲನಿವಾಸಿಗಳ ಆಚರಣೆಗಳನ್ನು ಅಪರಾಧೀಕರಿಸಿತು, ಇದರ ಪರಿಣಾಮವಾಗಿ ಹಲವಾರು ಮೂಲನಿವಾಸಿಗಳು ತಮ್ಮ ಮೂಲ ಸಂಪ್ರದಾಯಗಳನ್ನು ಅಭ್ಯಾಸ ಮಾಡಿದ್ದಕ್ಕಾಗಿ ಬಂಧಿಸಿ ಶಿಕ್ಷೆ ವಿಧಿಸಿದರು. ಈ ಬಂಧನಗಳು ಪ್ರಾಣಿಗಳು ಅಥವಾ ಮನುಷ್ಯರನ್ನು ಗಾಯಗೊಳಿಸುವುದು ಅಥವಾ ಹಣ ಅಥವಾ ಸರಕುಗಳನ್ನು ನೀಡುವುದನ್ನು ಒಳಗೊಂಡಿರುವ ಉತ್ಸವಗಳು, ನೃತ್ಯಗಳು ಮತ್ತು ಸಮಾರಂಭಗಳಲ್ಲಿ ಮೂಲನಿವಾಸಿಗಳ ಭಾಗವಹಿಸುವಿಕೆಯನ್ನು ಆಧರಿಸಿವೆ. ೧೮೭೫ ರಲ್ಲಿ ಮ್ಯಾನಿಟೋಬಾದ ಓಕ್ ನದಿಯಲ್ಲಿ ನೆಲೆಸಿದ ಡಕೋಟಾ ಜನರು (ಸಿಯೋಕ್ಸ್) "ಗಿವ್-ಅವೇ ನೃತ್ಯಗಳನ್ನು" ನಡೆಸುತ್ತಾರೆ, ಇದನ್ನು "ಗ್ರಾಸ್ ಡ್ಯಾನ್ಸ್" ಎಂದೂ ಕರೆಯುತ್ತಾರೆ. ನೃತ್ಯ ಸಮಾರಂಭವು ಕಂಬಳಿಗಳು ಮತ್ತು ಕುದುರೆಗಳನ್ನು ನೀಡುವುದು ಮತ್ತು ವಿನಿಮಯ ಮಾಡಿಕೊಳ್ಳುವುದನ್ನು ಒಳಗೊಂಡಿತ್ತು. ಹೀಗಾಗಿ ಇದು ಭಾರತೀಯ ಕಾಯಿದೆಯ ಸೆಕ್ಷನ್ ೧೧೪ ಅನ್ನು ಉಲ್ಲಂಘಿಸಿದೆ, ಡಕೋಟಾ ಸಮುದಾಯದ ಹಿರಿಯರಾದ ವಂಡುಟಾ ಅವರಿಗೆ ನಾಲ್ಕು ತಿಂಗಳ ಕಠಿಣ ಪರಿಶ್ರಮ ಮತ್ತು ಜೈಲು ಶಿಕ್ಷೆಯನ್ನು ಜನವರಿ ೨೬, ೧೯೦೩ ರಂದು ವಿಧಿಸಲಾಯಿತು.
ಕೆನಡಾದ ಇತಿಹಾಸಕಾರ ಕಾನ್ಸ್ಟನ್ಸ್ ಬ್ಯಾಕ್‌ಹೌಸ್ ಪ್ರಕಾರ, ಮೂಲನಿವಾಸಿಗಳ "ಗಿವ್-ಅವೇ ನೃತ್ಯಗಳು" ಸಾಮಾನ್ಯವಾಗಿ ಪಾಟ್‌ಲ್ಯಾಚ್‌ಗಳು ಎಂದು ಕರೆಯಲ್ಪಡುವ ಸಮಾರಂಭಗಳಾಗಿವೆ. ಅದು ಇಡೀ ಸಮುದಾಯಗಳನ್ನು ರಾಜಕೀಯವಾಗಿ, ಆರ್ಥಿಕವಾಗಿ ಮತ್ತು ಸಾಮಾಜಿಕವಾಗಿ ಸಂಪರ್ಕಿಸುತ್ತದೆ. ಈ ನೃತ್ಯಗಳು ರಕ್ತಸಂಬಂಧ ಸಂಬಂಧಗಳನ್ನು ದೃಢಪಡಿಸಿದವು, ಹಿರಿಯರಿಗೆ ಒಳನೋಟ, ದಂತಕಥೆಗಳು ಮತ್ತು ಇತಿಹಾಸವನ್ನು ಮುಂದಿನ ಪೀಳಿಗೆಗೆ ರವಾನಿಸಲು ಅವಕಾಶಗಳನ್ನು ಒದಗಿಸಿದವು ಮತ್ತು ಮೂಲನಿವಾಸಿಗಳ ಸಮೀಕರಣದ ಪ್ರತಿರೋಧದ ಪ್ರಮುಖ ಭಾಗವಾಗಿತ್ತು. ೧೯೦೦ ಮತ್ತು ೧೯೦೪ ರ ನಡುವೆ, ೫೦ ಮೂಲನಿವಾಸಿಗಳನ್ನು ಬಂಧಿಸಲಾಯಿತು ಮತ್ತು ೨೦ ಜನರನ್ನು ಅಂತಹ ನೃತ್ಯಗಳಲ್ಲಿ ತೊಡಗಿಸಿಕೊಂಡಿದ್ದಕ್ಕಾಗಿ ಶಿಕ್ಷೆ ವಿಧಿಸಲಾಯಿತು ಎಂದು ಅಂದಾಜಿಸಲಾಗಿದೆ. ಭಾರತೀಯ ಕಾಯಿದೆಯನ್ನು ೧೯೫೧ ರಲ್ಲಿ "ಗಿವ್-ಅವೇ ಡ್ಯಾನ್ಸ್" ಸೇರಿದಂತೆ ಧಾರ್ಮಿಕ ಸಮಾರಂಭಗಳನ್ನು ಅನುಮತಿಸಲು ತಿದ್ದುಪಡಿ ಮಾಡಲಾಯಿತು.
ಆರ್.ವಿನಲ್ಲಿ. ಜಿಮ್ (೧೯೧೫), ಬ್ರಿಟಿಷ್ ಕೊಲಂಬಿಯಾ ಸರ್ವೋಚ್ಚ ನ್ಯಾಯಾಲಯವು ಭಾರತೀಯ ಮೀಸಲುಗಳ ಮೇಲಿನ ಮೂಲನಿವಾಸಿಗಳ ಬೇಟೆಯನ್ನು ಸಂವಿಧಾನ ಮತ್ತು ಭಾರತೀಯ ಕಾಯಿದೆ ಎರಡರ ಅಡಿಯಲ್ಲಿ ಫೆಡರಲ್ ನ್ಯಾಯವ್ಯಾಪ್ತಿಯ ಅಡಿಯಲ್ಲಿ ಪರಿಗಣಿಸಬೇಕು ಎಂದು ಕಂಡುಹಿಡಿದಿದೆ. ಭಾರತೀಯ ಮೀಸಲುಗಳ ಮೇಲೆ ಬೇಟೆಯಾಡುವಾಗ ಮೂಲನಿವಾಸಿಗಳು ಪ್ರಾಂತೀಯ ಆಟದ ಕಾನೂನುಗಳಿಗೆ ಒಳಪಟ್ಟಿದ್ದಾರೆಯೇ ಎಂಬುದನ್ನು ಒಳಗೊಂಡಿರುವ ಪ್ರಕರಣ.
ಈ ಕಾಯಿದೆಯು ೧೯೬೯ ರ ಸುಪ್ರೀಂ ಕೋರ್ಟ್ ಪ್ರಕರಣದ ಕೇಂದ್ರವಾಗಿತ್ತು ಅರ್.ವಿ ಡ್ರೈಬೋನ್ಸ್, ಹಕ್ಕುಗಳ ಮಸೂದೆಯೊಂದಿಗೆ ಭಾರತೀಯರನ್ನು ಮೀಸಲು ಪ್ರದೇಶದಿಂದ ಕುಡಿಯುವುದನ್ನು ನಿಷೇಧಿಸುವ ಷರತ್ತಿನ ಸಂಘರ್ಷಕ್ಕೆ ಸಂಬಂಧಿಸಿದಂತೆ. ಭಾರತೀಯ ಹಕ್ಕುಗಳ ಅನ್ವಯದಲ್ಲಿ ಹಕ್ಕುಗಳ ಮಸೂದೆಯು ಚಾಲ್ತಿಯಲ್ಲಿದ್ದ ಕೆಲವೇ ಕೆಲವು ಪ್ರಕರಣಗಳಲ್ಲಿ ಒಂದಾಗಿ ಈ ಪ್ರಕರಣವನ್ನು ನೆನಪಿಸಿಕೊಳ್ಳಲಾಗುತ್ತದೆ.
ಕೆನಡಾದಲ್ಲಿ (ಕೆನಡಿಯನ್ ಮಾನವ ಹಕ್ಕುಗಳ ಆಯೋಗ) ವಿ. ಕೆನಡಾ (ಅಟಾರ್ನಿ ಜನರಲ್) (೨೦೧೮), ಭಾರತೀಯ ಕಾಯಿದೆಯು ಕೆನಡಾದ ಮಾನವ ಹಕ್ಕುಗಳ ಕಾಯಿದೆಯನ್ನು ಉಲ್ಲಂಘಿಸಿಲ್ಲ ಎಂಬ ಕೆನಡಾದ ಮಾನವ ಹಕ್ಕುಗಳ ನ್ಯಾಯಮಂಡಳಿಯ ನಿರ್ಣಯವು ನ್ಯಾಯಾಂಗ ಗೌರವದ ಕಾರಣದಿಂದಾಗಿ ಸಮಂಜಸವಾಗಿದೆ ಎಂದು ಬಹುಪಾಲು ಕಂಡುಹಿಡಿದಿದೆ.
ಬಾಹ್ಯ ಕೊಂಡಿಗಳು
ವರ್ಗ:Pages with unreviewed translations
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕೋಣಂದೂರು
ಕೋಣಂದೂರು ಎಂಬ ಊರು ಕರ್ನಾಟಕ ರಾಜ್ಯದ ತೀರ್ಥಹಳ್ಳಿ ತಾಲ್ಲೂಕಿನಲ್ಲಿದೆ.
ವರ್ಗ:ಶಿವಮೊಗ್ಗ ಜಿಲ್ಲೆ
ಸೆಪ್ಟೆಂಬರ್ ೧
- ಸೆಪ್ಟೆಂಬರ್ ತಿಂಗಳಿನ ಮೊದಲನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೪೪ನೇ ದಿನ (ಅಧಿಕ ವರ್ಷದಲ್ಲಿ ೨೪೫ನೇ ದಿನ)
ಹೊರಗಿನ ಸಂಪರ್ಕಗಳು
ವರ್ಗ: ದಿನಗಳು ವರ್ಗ: ಸೆಪ್ಟೆಂಬರ್
ಕುಸುಮಾಗ್ರಜ್
ವಿಷ್ಣು ವಾಮನ್ ಶಿರವಾಡಕರ್(ಫೆಬ್ರವರಿ ೨೭, ೧೯೧೨-ಮಾರ್ಚ್ ೧೦, ೧೯೯೯) ಇವರು ಮರಾಠಿ ಕವಿಗಳು ಮತ್ತು ಲೇಖಕರು. ಇವರು ತಮ್ಮ ಕುಸುಮಾಗ್ರಜ ಎಂಬ ಅಂಕಿತನಾಮದಿಂದಲೇ ಪ್ರಸಿದ್ಧರಾಗಿದ್ದರು. ಮಹಾರಾಷ್ಟ್ರದ ನಾಸಿಕ್ ನಗರದಲ್ಲಿ ಜನಿಸಿದ ಇವರು ತಮ್ಮ ಜೀವನದ ಹೆಚ್ಚಿನ ಸಮಯವನ್ನು ಇದೇ ನಗರದಲ್ಲಿ ಕಳೆದರು.
೧೯೮೭ರಲ್ಲಿ ಇವರ ನಟಸಾಮ್ರಾಟ್ ನಾಟಕದ ರಚನೆಗೆ ಜ್ಞಾನಪಿಠ ಪ್ರಶಸ್ತಿಯನ್ನು ಕೊಡಲಾಯಿತು.
ವರ್ಗ:ಸಾಹಿತಿಗಳು ವರ್ಗ:ಮರಾಠಿ ಸಾಹಿತ್ಯ ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು ವರ್ಗ:೧೯೧೨ ಜನನ ವರ್ಗ:೧೯೯೯ ನಿಧನ
ಘೇವರ್
thumb|ಮಲಾಯಿಯ ಅಲಂಕಾರಿಕ ಹರಹಿರುವ ಘೇವರ್ ಘೇವರ್ ರಾಜಸ್ಥಾನಿ ಪಾಕಶೈಲಿಯ ಒಂದು ಸಿಹಿ ತಿನಿಸಾಗಿದೆ. ಇದನ್ನು ಸಾಂಪ್ರದಾಯಿಕವಾಗಿ ತೀಜ್ ಹಬ್ಬದೊಂದಿಗೆ ಸಂಬಂಧಿಸಲಾಗುತ್ತದೆ. ರಾಜಸ್ಥಾನ್ ಅಲ್ಲದೆ, ಇದು ಪಕ್ಕದ ರಾಜ್ಯಗಳಾದ ಹರ್ಯಾಣಾ, ದೆಹಲಿ, ಗುಜರಾತ್, ಪಶ್ಚಿಮ ಉತ್ತರ ಪ್ರದೇಶ, ಮಧ್ಯ ಪ್ರದೇಶ, ಇತ್ಯಾದಿಗಳಲ್ಲಿ ಕೂಡ ಪ್ರಸಿದ್ಧವಾಗಿದೆ.
ಹೆಚ್ಚು ಸಿಹಿ ಮತ್ತು ತುಪ್ಪವನ್ನು ಹೊಂದಿರುವ ಘೇವರ್ ಮತ್ತು ಫ಼ಿರನಿ ಆಮ್ಲೀಯ ಮತ್ತು ತೇವವಾದ ಪರಿಸರದಿಂದ ಪರಿಹಾರ ನೀಡುತ್ತವೆ. ತುಪ್ಪ ಮತ್ತು ಸಿಹಿ ರಸದ ಕಾರಣ ಇವು ವಾತ ಮತ್ತು ಪಿತ್ತವನ್ನು ಸಂತೈಸುವ ಗುಣಗಳನ್ನು ಹೊಂದಿರುತ್ತವೆ. ಹಾಗಾಗಿ ಇವು ಮನಸ್ಸು ಜೊತೆಗೆ ದೇಹದ ಮೇಲೂ ಶಾಂತಗೊಳಿಸುವ ಪ್ರಭಾವವನ್ನು ಹೊಂದಿರುತ್ತವೆ.
ಉಲ್ಲೇಖಗಳು
ವರ್ಗ:ಸಿಹಿ ತಿನಿಸುಗಳು
ಛೋಯಿಲಾ
ಛೋಯಿಲಾ ಜಾಲರಿ ಮೇಲೆ ಸುಟ್ಟ ಮಸಾಲೆಭರಿತ ಎಮ್ಮೆ ಮಾಂಸವನ್ನು ಹೊಂದಿರುವ ಒಂದು ವಿಶಿಷ್ಟ ನೇವಾರಿ ಖಾದ್ಯವಾಗಿದೆ. ಈ ಖಾದ್ಯವು ಸಾಂಪ್ರದಾಯಿಕವಾಗಿ ಎಮ್ಮೆ ಮಾಂಸದಿಂದ ಜನಪ್ರಿಯವಾಗಿದೆಯಾದರೂ, ಇತ್ತೀಚಿನ ದಿನಗಳಲ್ಲಿ ಕುರಿಮಾಂಸ, ಕೋಳಿಮಾಂಸ, ಬಾತುಕೋಳಿ ಮಾಂಸ ಮತ್ತು ಅಣಬೆಯನ್ನು ಕೂಡ ಬಳಸಲಾಗುತ್ತಿದೆ. ಸಾಮಾನ್ಯವಾಗಿ ಛಿಯುರಾದೊಂದಿಗೆ (ಅಕ್ಕಿಯ ತೆಳು ಬಿಲ್ಲೆಗಳು) ತಿನ್ನಲ್ಪಡುವ ಈ ಖಾದ್ಯವು ಬಹಳ ಖಾರ, ಬಿಸಿ ಮತ್ತು ಬಾಯಿಯಲ್ಲಿ ನೀರು ಬರಿಸುವಂಥದ್ದಾಗಿರುತ್ತದೆ.
ನೇವಾರಿ ಸಮುದಾಯದಲ್ಲಿ ಹಬ್ಬಗಳ ಸಂದರ್ಭದಲ್ಲಿ ಇದನ್ನು ಹಲವಾರು ಇತರ ಘಟಕಾಂಶಗಳೊಂದಿಗೆ ಆಹಾರದ ಅಗತ್ಯ ಭಾಗವೆಂದು ಪರಿಗಣಿಸಲಾಗುತ್ತದೆ. ಇದು ಸಮಯ್ ಬಜಿ ಖಾದ್ಯದ ಮುಖ್ಯವಾದ ಘಟಕಾಂಶ ಕೂಡ ಆಗಿದೆ.
ಮಹಾದಂಡನಾಯಕ
ಮಹಾದಂಡನಾಯಕನು ಒಂದು ರಾಷ್ಟ್ರದ ಸೈನಿಕ ದಳಗಳ ದಂಡನಾಯಕ ಅಥವಾ ಆ ದಳಗಳ ಪ್ರಮುಖ ಭಾಗವಾಗಿರುತ್ತಾನೆ. ಎರಡನೆಯ ಸನ್ನಿವೇಶದಲ್ಲಿ, ದಳ ಶಬ್ದವನ್ನು ಒಂದು ನಿರ್ದಿಷ್ಟ ಪ್ರದೇಶದೊಳಗಿನ ದಳಗಳು ಅಥವಾ ಕ್ರಿಯೆಯ ಅನುಸಾರವಾಗಿ ಒಟ್ಟುಗೂಡಿಸಲಾದ ದಳಗಳೆಂದು ವ್ಯಾಖ್ಯಾನಿಸಬಹುದು. ಒಂದು ವ್ಯಾವಹಾರಿಕ ಪದವಾಗಿ ಅದು ಒಂದು ರಾಷ್ಟ್ರ-ರಾಜ್ಯದ ಕಾರ್ಯನಿರ್ವಾಹಕ ಅಧಿಕಾರಿ, ದೇಶ ಅಥವಾ ಸರ್ಕಾರದ ಮುಖಂಡನ ಮಿಲಿಟರಿ ಸಾಮರ್ಥ್ಯವನ್ನು ನಿರ್ದೇಶಿಸುತ್ತದೆ.
ವರ್ಗ:ಮಿಲಿಟರಿ ರಚನೆ ವರ್ಗ:ಸೈನ್ಯಗಳು
ಕೇಲ್
thumb ಕೇಲ್ ಹಸಿರು ಅಥವಾ ನೇರಳೆ ಎಲೆಗಳಿರುವ, ಮತ್ತು ಮಧ್ಯದ ಎಲೆಗಳು ಶಿರವನ್ನು ರೂಪಿಸದ, ಬ್ರ್ಯಾಸಿಕಾ ಓಲರೇಸಿಯಾ ಸಸ್ಯ ಪ್ರಜಾತಿಯ ಒಂದು ತರಕಾರಿ. ಇದು ತರಕಾರಿಗಳ ಬಹುತೇಕ ದೇಶೀಕರಿಸಿದ ರೂಪಗಳಿಗಿಂತ ಕಾಡು ಎಲೆಕೋಸಿಗೆ ನಿಕಟವಾಗಿದೆ ಎಂದು ಪರಿಗಣಿಸಲಾಗುತ್ತದೆ. ಕೆಲವು ವಿಧಗಳು ಆರರಿಂದ ಏಳು ಅಡಿ ಎತ್ತರ ಮುಟ್ಟಬಹುದು; ಇತರ ವಿಧಗಳು ಒತ್ತಾಗಿರುತ್ತವೆ ಹಾಗೂ ಸಮಪಾರ್ಶ್ವವಾಗಿರುತ್ತವೆ ಮತ್ತು ತಿನ್ನಲು ಉತ್ತಮ ಗುಣಮಟ್ಟದ್ದಾಗಿರುತ್ತವೆ.
ವರ್ಗ:ತರಕಾರಿಗಳು
ವಿ.ಎಂ.ಇನಾಂದಾರ್
ವಿ.ಎಂ.ಇನಾಂದಾರ ಅವರ ಪೂರ್ಣ ಹೆಸರು ವೆಂಕಟೇಶ ಮಧ್ವಾರಾಯ ಇನಾಂದಾರ.ಕನ್ನಡ ಸಾಹಿತ್ಯದ ಶ್ರೇಷ್ಠ ಕಾದಂಬರಿಕಾರರು, ವಿಮರ್ಶೆಕರು, ಅನುವಾದಕರಾಗಿ ಸೇವೆಗೈದ ಅನುಪಮ ವ್ಯಕ್ತಿ. ಹುಟ್ಟಿದ್ದು ಬೆಳಗಾವಿ ಜಿಲ್ಲೆಯ ಹುದವಿಯಲ್ಲಿ; ೧೯೧೨ರ ಅಕ್ಟೋಬರ್ ಒಂದರಂದು. ತಂದೆ:ಮಧ್ವರಾವ್, ತಾಯಿ: ಕಮಲಾಬಾಯಿ. ಬೆಳಗಾವಿ, ಅಥಣಿ, ವಿಜಯಪುರ, ಮುಂಬಯಿಗಳಲ್ಲಿ ಅವರ ಶಿಕ್ಷಣ ನಡೆಯಿತು.
ವೃತ್ತಿ ಜೀವನ
ಬಿ.ಎ ಪದವಿ ಪಡೆದು ವಿಜಯಪುರದ ನ್ಯಾಯಲಯದಲ್ಲಿ ಭಾಷಾಂತರಕಾರರಾಗಿ ವೃತ್ತಿಜೀವನ ಆರಂಭಿಸಿದರು. ಆನಂತರ ೧೯೩೮ರಲ್ಲಿ ವಕೀಲ ಪರೀಕ್ಷೆ ಪಾಸು ಮಾಡಿ ೧೯೪೧ರಲ್ಲಿ ಇಂಗ್ಲಿಷ್ ಎಂ.ಎ ಪದವಿ ಪಡೆದರು. ಕಾಲೇಜು ಅಧ್ಯಾಪಕರಾಗಿ ತಾವು ಹಲವಾರು ಕಡೆಗಳಲ್ಲಿ ಕೆಲಸ ಮಾಡಿದ್ದಾರೆ. ಕೆಲಕಾಲ ಬೆಂಗಳೂರಿನ ವಿಶ್ವವಿದ್ಯಾನಿಲಯದಲ್ಲಿ ಯುಜಿಸಿ ಗೌರವ ಪ್ರಾಧ್ಯಾಪಕರಾಗಿಯೂ ತಮ್ಮನ್ನು ಹೆಸರಿಸಿಕೊಂಡಿದ್ದಾರೆ.
ಅನುವಾದ ಕಾದಂಬರಿಗಳು
ಪೌರ್ಯಾತ್ಯ ಪಾಶ್ಚಾತ್ಯ ಸಾಹಿತ್ಯಗಳೆರಡರಲ್ಲು ಅವರ ಪಾಂಡಿತ್ಯ ಹೊಂದಿದ್ದರು. ಇಂಗ್ಲಿಷನಲ್ಲೂ ಅವರು ಹಲವಾರು ಕೃತಿಗಳನ್ನು ಬರೆದಿದ್ದಾರೆ. 'ಶಾಪ' ಕಾದಂಬರಿ ಚಲನಚಿತ್ರವಾಗಿದೆ. ಖಾಂಡೇಕರರ ಇನ್ನೊಂದು ಕಾದಂಬರಿ 'ದೋನಧ್ರುವ' ಅನ್ನು ಎರಡು ಧ್ರುವ ಕಾದಂಬರಿಯಾಗಿ ಕನ್ನಡಕ್ಕೆ ಅನುವಾದ ಮಾಡಿದ್ದಾರೆ.
ನಿಧನ
೧೯೮೬ರ ಜನವರಿ ೨೬ ರಂದು ದೈವಾಧೀನರಾದರು.
ಉಲ್ಲೇಖಗಳು
ವರ್ಗ:ಲೇಖಕರು
ಹೀಕ್ ಕಮೆರ್ಲಿಂಗ್ ಒನ್ನೆಸ್
ಹೀಕ್ ಕಮೆರ್ಲಿಂಗ್ ಒನ್ನೆಸ್ ೨೧ ಸೆಪ್ಟೆಂಬರ್ ೧೮೫೩ – ೨೧ ಫೆಬ್ರುವರಿ ೧೯೨೬) ನೆದರ್‍ಲ್ಯಾಂಡ್ದೇಶದ ಭೌತಶಾಸ್ತ್ರಜ್ಞ ಹಾಗೂ ನೋಬೆಲ್ ಪ್ರಶಸ್ತಿಪಡೆದ ವಿಜ್ಞಾನಿ.ಅಧಿವಾಹಕತೆ(superconductivity)ಯ ಪರಿಶೋಧನೆಗಾಗಿ ಇವರಿಗೆ ೧೯೧೩ನೆಯ ಸಾಲಿನ ಭೌತಶಾಸ್ತ್ರ ನೋಬೆಲ್ ಪ್ರಶಸ್ತಿಯನ್ನು ನೀಡಲಾಯಿತು.
ಬಾಲ್ಯ ಮತ್ತು ಜೀವನ
ಹುಟ್ಟಿದ್ದು ಹಾಲೆಂಡಿನ ಗ್ರ್ಯೂನಿಂಗೆನ್ ನಗರದಲ್ಲಿ, 1853 ಸೆಪ್ಟೆಂಬರ್ 21ರಂದು. ಅಲ್ಲೇ ಬೆಳೆದು ಭೌತವಿಜ್ಞಾನ ಮತ್ತು ಗಣಿತ ವಿಜ್ಞಾನಗಳನ್ನು ಓದಿದ. 1871ರಂದು ಜರ್ಮನಿಯ ಹೈಡೆಲ್ ಬರ್ಗ್ ನಗರಕ್ಕೆ ಹೋಗಿ ಬುನ್ಸೆನ್ ಮತ್ತು ಕಿರ್ಕಾಫರೊಂದಿಗೆ ಓದಿ ಮತ್ತೆ ಗ್ರ್ಯೂನಿಂಗಿಗೆ ಹಿಂತಿರುಗಿ ಅಲ್ಲಿ 1879ರಂದು ಡಾಕ್ಟೊರೇಟನ್ನು ಪಡೆದ.
ವೃತ್ತಿ ಜೀವನ ಮತ್ತು ಸಂಶೋಧನೆಗಳು
ಅನಂತರ ಹಾಲೆಂಡಿನ ಲೈಡನ್ ವಿಶ್ವವಿದ್ಯಾನಿಲಯದಲ್ಲಿ ಪ್ರಾಯೋಗಿಕ ಭೌತವಿಜ್ಞಾನದ ಪ್ರಾಧ್ಯಾಪಕನಾಗಿ(1882-1923) ಸಾಯುವುದಕ್ಕೆ ಕೆಲವು ವರ್ಷ ಮುಂಚಿನವರೆಗೂ ಇದ್ದ. ಅಲ್ಲಿ 1894ರಂದು ಉಪಕರಣಗಳಿಂದ ಸಜ್ಜಿತವಾದ ಒಂದು ಪ್ರಯೋಗಶಾಲೆಯನ್ನು ಸ್ಥಾಪಿಸಿ ದ್ರವ ಮತ್ತು ಅನಿಲಗಳ ಮೇಲೆ ಒತ್ತಡದ ಮತ್ತು ಅಲ್ಪತಾಪದ ಪರಿಣಾಮಗಳನ್ನು ಕಂಡುಹಿಡಿಯಲು ಪ್ರಾರಂಭಿಸಿದ ನೋಡಿ-(ಅಲ್ಪತಾಪ ಮತ್ತು ಅತಿವಾಹಕತ್ವ). ಇದರ ಫಲವಾಗಿ 1908ರಂದು ಹೀಲಿಯಂ ಅನಿಲವನ್ನು ದ್ರವೀಕರಿಸಿದ (ನೋಡಿ-ಅನಿಲ ದ್ರವೀಕರಣ) ಮತ್ತು 269ಲಿ ಸೆಂ. ಅಥವಾ 1ಲಿ ಏ ತಾಪವನ್ನು ಉಂಟುಮಾಡಿದ. ಇಂಥ ಅಲ್ಪತಾಪದಲ್ಲಿ ಲೋಹಗಳ ಮೇಲೆ ಪ್ರಯೋಗಗಳನ್ನು ನಡೆಸಿ ಅತಿವಾಹಕತ್ವವನ್ನು ಕಂಡುಹಿಡಿದ.
ಪ್ರಶಸ್ತಿಗಳು
ಈ ರೀತಿ ಓನ್ಸ್‌ ನಡೆಸಿದ ಅತ್ಯುತ್ತಮ ಅಲ್ಪತಾಪ ಭೌತವಿಜ್ಞಾನದ ಪ್ರಯೋಗಗಳಿಗಾಗಿ ಮತ್ತು ಹೀಲಿಯಂ ಅನಿಲವನ್ನು ದ್ರವೀಕರಿಸಿದ್ದಕ್ಕಾಗಿ ಅವನಿಗೆ 1913ರಂದು ಭೌತವಿಜ್ಞಾನದ ನೊಬೆಲ್ ಪಾರಿತೋಷಕವನ್ನು ಕೊಡಲಾಯಿತು. ಓನ್ಸ್‌ ಭೌತವಿಜ್ಞಾನದ ವಿಷಯಗಳ ಮೇಲೆ ಅನೇಕ ಪುಸ್ತಕಗಳನ್ನು ಬರೆದಿದ್ದಾನೆ.
ನಿಧನ
1926 ಫೆಬ್ರವರಿ 21ನೆಯ ತಾರೀಖು ಲೈಡನ್ ನಗರದಲ್ಲಿ ಈತ ಅಸುನೀಗಿದ.
ಬಾಹ್ಯ ಸಂಪರ್ಕಗಳು
ವರ್ಗ:ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು ವರ್ಗ:ವಿಜ್ಞಾನಿಗಳು
ಆಶಾಪೂರ್ಣ ದೇವಿ
ಆಶಾಪೂರ್ಣಾ ದೇವಿ (Bengali: আশাপূর্ণা দেবী) (೧೯೦೯-೧೯೯೫) ಇವರು ಬೆಂಗಾಲಿ ಭಾಷೆಯ ಪ್ರಮುಖ ಕಾದಂಬರಿಕಾರ್ತಿ ಮತ್ತು ಕವಯಿತ್ರಿ.
ತ್ರಿವಳಿ ಕಾದಂಬರಿಗಳು
ತಮ್ಮ ತ್ರಿವಳಿ ಕಾದಂಬರಿಗಳಾದ
ಪ್ರಶಸ್ತಿ/ಗೌರವ/ಸನ್ಮಾನ
ಇವರಿಗೆ ಭಾರತ ಸರಕಾರದ
ನಿಧನ
ಇವರು ೧೯೯೫ರಲ್ಲಿ ನಿಧನ ಹೊಂದಿದರು.
External links
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಸಾಹಿತಿಗಳು ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ರಾಸ್‍ಬೆರಿ
thumb|right ರಾಸ್‍ಬೆರಿ ಗುಲಾಬಿ ಕುಟುಂಬದ ರೂಬಸ್ ಜಾತಿಯಲ್ಲಿನ ಬಹುಸಂಖ್ಯೆಯ ಸಸ್ಯ ಪ್ರಜಾತಿಗಳ ತಿನ್ನಲರ್ಹ ಹಣ್ಣು, ಇದರಲ್ಲಿ ಬಹುತೇಕ ಹಣ್ಣುಗಳು ಉಪಜಾತಿ ಇಡೇಯೊಬೇಟಸ್‍ನಲ್ಲಿವೆ; ಈ ಹೆಸರು ಈ ಸಸ್ಯಗಳಿಗೂ ಅನ್ವಯಿಸುತ್ತದೆ. ರಾಸ್‍ಬೆರಿಗಳು ಮರದಂಥ ಕಾಂಡಗಳನ್ನು ಹೊಂದಿದ್ದು ಬಹುವಾರ್ಷಿಕವಾಗಿವೆ. ರಾಸ್‍ಬೆರಿಗಳು ಒಂದು ಪ್ರಮುಖ ವಾಣಿಜ್ಯ ಹಣ್ಣು ಬೆಳೆಯಾಗಿವೆ, ಮತ್ತು ವಿಶ್ವದ ಎಲ್ಲ ಸಮಶೀತೋಷ್ಣ ಪ್ರದೇಶಗಳಲ್ಲಿ ವ್ಯಾಪಕವಾಗಿ ಬೆಳೆಸಲಾಗುತ್ತವೆ. ರಾಸ್ ಬೆರಿಯುನ್ನು ವಾಣಿಜ್ಯ ಬೆಳೆಯೆಂದು ಕರೆಯಲಾಗುತ್ತದೆ.ಇದನ್ನು ಬೇಸಿಗೆಯ ಮಧ್ಯದಲ್ಲಿ ಬೆಳೆಯಲಾಗುತ್ತದೆ.ಒಂದು ರಾಸ್ ಬೆರಿ ೩-೫ ಗ್ರಾಂ ತೂಕವಿರುತ್ತದೆ.ಇದನ್ನು ೧೦೦೦ ಡ್ರ್ಯುಪ್ಲೆಟ್ಸ್ ನಿಂದ ಕೂಡಿರುತ್ತದೆ.ಪ್ರತಿಯೊಂದು ಹಣ್ಣಿನಲ್ಲು ರಸವತ್ತಾದ ತಿರುಳು ಹಾಗು ಬೀಜಗಳನ್ನು ಹೊಂದಿರುತ್ತದೆ.
ವಿವಿಧ ರೀತಿಯ ರಾಸ್‍ಬೆರಿ ಹಣ್ಣುಗಳು
ವರ್ಗ:ಹಣ್ಣುಗಳು
ಪದ್ಮಪಾಣಿ
ಡಾ. ಕೆ.ಎನ್.ಗಣೇಶಯ್ಯರವರು ಬರೆದ ರೋಚಕಸಣ್ಣಕತೆಗಳ ಸಂಗ್ರಹ. ಇದರಲ್ಲಿ ಭಾರತದ ಇತಿಹಾಸದಲ್ಲಿ ಜರುಗಿದ ಮಹತ್ವದ ಸಂಗತಿಗಳ ಒಳಗಿನ ರಹಸ್ಯ ಅಥವಾ ಹೆಚ್ಚು ಪ್ರಚಲಿತದಲ್ಲಿರದ ವಿಚಾರಗಳನ್ನು ಪ್ರಸ್ತಾಪಿಸಲಾಗಿದೆ. ವಿಧ್ಯಾರ್ಧಿಗಳಿಗೆ ಇದು ಒಂದು ಉಪಯುಕ್ತ ಪುಸ್ತಕವಾಗಿದ್ದು, ಹೆಚ್ಚು ಓದಲು ಮಹತ್ವದ ಕೊಂಡಿಗಳನ್ನು ಕೊಡಲಾಗಿದೆ.
ವರ್ಗ:ಪುಸ್ತಕಗಳು
ಮಿಷನ್ ಮಂಗಲ್ (ಚಲನಚಿತ್ರ)
ಮಿಷನ್ ಮಂಗಲ್ ೨೦೧೯ರ ಒಂದು ಹಿಂದಿ ನಾಟಕೀಯ ಚಲನಚಿತ್ರ. ಇದನ್ನು ಜಗನ್ ಶಕ್ತಿ ನಿರ್ದೇಶಿಸಿದ್ದಾರೆ. ಈ ಚಿತ್ರವನ್ನು ಕೇಪ್ ಆಫ಼್ ಗುಡ್ ಫ಼ಿಲ್ಮ್ಸ್, ಹೋಪ್ ಪ್ರೊಡಕ್ಷನ್ಸ್, ಫ಼ಾಕ್ಸ್ ಸ್ಟಾರ್ ಸ್ಟೂಡಿಯೋಸ್, ಅರುಣಾ ಭಾಟಿಯಾ ಮತ್ತು ಅನಿಲ್ ನಾಯ್ಡು ಜಂಟಿಯಾಗಿ ನಿರ್ಮಾಣ ಮಾಡಿದ್ದಾರೆ. ಚಿತ್ರದಲ್ಲಿ ಅಕ್ಷಯ್ ಕುಮಾರ್, ವಿದ್ಯಾ ಬಾಲನ್, ಸೊನಾಕ್ಷಿ ಸಿನ್ಹಾ, ತಾಪ್ಸಿ ಪನ್ನು, ನಿತ್ಯಾ ಮೆನನ್, ಕೀರ್ತಿ ಕುಲ್ಹಾರಿ, ಶರ್ಮನ್ ಜೋಶಿ, ಎಚ್. ಜಿ. ದತ್ತಾತ್ರೇಯ ಮತ್ತು ವಿಕ್ರಮ್ ಗೋಖಲೆ ಇರುವ ಸಮೂಹ ಪಾತ್ರವರ್ಗವಿದೆ. ಈ ಚಿತ್ರವು ಭಾರತದ ಮೊದಲ ಅಂತರಗ್ರಹ ಪ್ರಯಾಣವಾದ ಮಾರ್ಸ್ ಆರ್ಬಿಟರ್ ಮಿಷನ್‍ಗೆ ಕೊಡುಗೆ ನೀಡಿದ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯ ವಿಜ್ಞಾನಿಗಳ ಜೀವನದ ಮೇಲೆ ಸ್ಥೂಲವಾಗಿ ಆಧಾರಿತವಾಗಿದೆ.
ಮಿಷನ್ ಮಂಗಲ್ ಚಿತ್ರವನ್ನು ನವೆಂಬರ್ ೨೦೧೮ರಲ್ಲಿ ಘೋಷಿಸಲಾಯಿತು. ಪ್ಯಾಡ್ ಮ್ಯಾನ್ (೨೦೧೮) ಚಿತ್ರದಲ್ಲಿ ಸಹಾಯಕ ನಿರ್ದೇಶಕರಾಗಿದ್ದ ಶಕ್ತಿ ಚಿತ್ರಕಥೆಯನ್ನು ಕುಮಾರ್‌ರಿಗೆ ನಿರೂಪಿಸಿದರು. ಚಿತ್ರದ ಪ್ರಧಾನ ಛಾಯಾಗ್ರಹಣವು ನವೆಂಬರ್ ೨೦೧೮ರಲ್ಲಿ ಆರಂಭವಾಯಿತು. ಚಿತ್ರದ ಧ್ವನಿವಾಹಿನಿಯನ್ನು ಅಮಿತ್ ತ್ರಿವೇದಿ ಮತ್ತು ತನಿಷ್ಕ್ ಬಾಗ್ಚಿ ಸಂಯೋಜಿಸಿದರು. ಹಾಡುಗಳಿಗೆ ಸಾಹಿತ್ಯವನ್ನು ಬಾಗ್ಚಿ ಜೊತೆಗೆ ಅಮಿತಾಭ್ ಭಟ್ಟಾಚಾರ್ಯ ಬರೆದರು. ಧ್ವನಿವಾಹಿನಿಯನ್ನು ಜ಼ೀ ಮ್ಯೂಜ಼ಿಕ್ ಕಂಪನಿ ಲಾಂಛನದಡಿ ಬಿಡುಗಡೆ ಮಾಡಲಾಯಿತು. ಮಿಷನ್ ಮಂಗಲ್ ಚಿತ್ರವನ್ನು ಭಾರತದ ಸ್ವಾತಂತ್ರ್ಯ ದಿನಾಚರಣೆ ದಿನದಂದು ೧೫ ಆಗಸ್ಟ್ ೨೦೧೯ರಂದು ಭಾರತದ ಚಿತ್ರಮಂದಿರಗಳಲ್ಲಿ ಬಿಡುಗಡೆ ಮಾಡಲಾಯಿತು. ಇದು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು ಮತ್ತು ವಿಶ್ವಾದ್ಯಂತ 290.59 ಕೋಟಿಯಷ್ಟು ಹಣಗಳಿಸಿ ವಾಣಿಜ್ಯಿಕ ಯಶಸ್ಸೆನಿಸಿಕೊಂಡಿತು.
ಕಥಾವಸ್ತು
೨೫ ಡಿಸೆಂಬರ್ ೨೦೧೦ರಂದು ಯೋಜನಾ ನಿರ್ದೇಶಕಿ ತಾರಾ ಶಿಂದೆಯವರ ಸಣ್ಣ ತಪ್ಪಿನ ಕಾರಣ ಜಿಎಸ್ಎಲ್‍ವಿ-ಎಫ಼್೦೬ ನ ವಿಫಲ ಉಡಾವಣೆಯ ನಂತರ, ಅವರೊಂದಿಗೆ ಕೆಲಸಮಾಡುವ ಜೊತೆಗಾರ ವಿಜ್ಞಾನಿಯಾದ ರಾಕೇಶ್ ಧವನ್ ಅವಳ ಪರವಾಗಿ ದೂಷಣೆಯನ್ನು ತೆಗೆದುಕೊಳ್ಳುತ್ತಾನೆ. ಪರಿಣಾಮವಾಗಿ ಶಿಕ್ಷೆಯಾಗಿ ಅವರನ್ನು ಮಂಗಳಯಾನದ ಮೇಲೆ ಕೆಲಸಮಾಡಲು ಸ್ಥಳಾಂತರಿಸಲಾಗುತ್ತದೆ. ಹೊಸ ಜಿಎಸ್ಎಲ್‍ವಿ ಕಾರ್ಯಾಚರಣೆಗಳನ್ನು ಭಾರತೀಯ ಮೂಲದ ನಾಸಾ ವಿಜ್ಞಾನಿಯಾದ ರೂಪರ್ಟ್ ದೇಸಾಯ್‍ಗೆ ನೀಡಲಾಗುತ್ತದೆ. ಅದರ ಮುಗ್ಗಟ್ಟಿನ ಬಂಡವಾಳದಿಂದ ಮಂಗಳ ಗ್ರಹವನ್ನು ತಲುಪುವ ಗುರಿಯ ಕಾರಣದಿಂದ ಅವನ ಸಹ ಕೆಲಸಗಾರರು ಮಾಮ್‍ನ್ನು (ಮಾರ್ಸ್ ಆರ್ಬಿಟರ್ ಮಿಷನ್) ಅಸಾಧ್ಯ ಕಾರ್ಯಾಚರಣೆಯೆಂದು ಭಾವಿಸಿರುತ್ತಾರೆ.
ಲಭ್ಯವಿರುವ ತಂತ್ರಜ್ಞಾನದ ಒಯ್ಯಬಲ್ಲ ಭಾರವು ಕೇವಲ ೧೫೦೦ ಕೆ.ಜಿ ಯಷ್ಟಿದ್ದು ರಾಕೆಟ್‍ನ್ನು ಸುಮಾರು 5.5*10^7 ಕಿ.ಮಿ. ದೂರದಷ್ಟು ಸಾಗಿಸಲು ಇಂಧನವಿರದಿರುವುದರಿಂದ ಮಾಮ್ ಪಿಎಸ್ಎಲ್‍ವಿಯಲ್ಲಿ ಮೇಲೇರುವುದು ಸಾಧ್ಯವಿಲ್ಲ ಎಂದು ರಾಕೇಶ್‍ಗೆ ತಿಳಿಯುತ್ತದೆ. ಅದು ಯಶಸ್ವಿಯಾಗಿದ್ದರೆ ೨೩೦೦ ಕೆ.ಜಿ.ಯಷ್ಟು ಒಯ್ಯಬಲ್ಲ ತೂಕ ಹೊಂದಿರುವ ಜಿ.ಎಸ್.ಎಲ್.ವಿ ಉಪಗ್ರಹವನ್ನು ಮಂಗಳ ಗ್ರಹಕ್ಕೆ ಒಯ್ಯಬಹುದಾಗಿತ್ತು. ಆದರೆ, ಜಿಎಸ್ಎಲ್‍ವಿಯ ಇತ್ತೀಚಿನ ಗಮನಾರ್ಹ ವೈಫಲ್ಯಗಳು ಭವಿಷ್ಯದ ಯೋಜಿತ ಕಾರ್ಯಾಚರಣೆಗಳನ್ನು ಗಂಡಾಂತರಕ್ಕೆ ಒಳಪಡಿಸಿರುತ್ತದೆ.
ಮನೆಗೆ ಮರಳಿದ ತಾರಾ ತನ್ನ ವೃತ್ತಿ ಮತ್ತು ಕುಟುಂಬವನ್ನು ಸರಿತೂಗಿಸುವುದರ ನಡುವೆ ಕೆಟ್ಟದಾಗಿ ಸಿಕ್ಕಿಕೊಂಡಿರುತ್ತಾಳೆ. ಮನೆಯಲ್ಲಿ ಒಂದು ದಿನ ಪೂರಿಗಳನ್ನು ಕರಿಯುವಾಗ, ಎಲ್ಲ ಪೂರಿಗಳನ್ನು ಕರಿಯಲು ಅನಿಲವು ಸಾಕಾಗುವುದಿಲ್ಲವೆಂದು ತಾರಾಳ ಮನೆಕೆಲಸದವಳು ಹೇಳುತ್ತಾಳೆ. ಎಣ್ಣೆಯನ್ನು ಕಾಯಿಸಿ ಒಲೆಯನ್ನು ನಿಲ್ಲಿಸಿಬಿಟ್ಟು ಮತ್ತೆ ಎಣ್ಣೆ ತಂಪಾದಾಗ ಒಲೆಯನ್ನು ಮತ್ತೆ ಹತ್ತಿಸಬೇಕು ಎಂದು ಇದಕ್ಕೆ ತಾರಾ ಹೇಳುತ್ತಾಳೆ. ಇದು ಅವಳಿಗೆ ಪಿಎಸ್ಎಲ್‍ವಿ ಬಳಸಿ ಮಾಮ್‍ನ್ನು ಉಡಾಯಿಸುವ ಕಲ್ಪನೆಯನ್ನು ನೀಡುತ್ತದೆ. ಮಾಮ್ ಉಪಗ್ರಹವನ್ನು ಭೂಮಿಯ ಹೊರ ಕಕ್ಷೆಯಲ್ಲಿ ಮತ್ತಷ್ಟು ತಳ್ಳಲು ಅನಿಲದ ಸ್ಫೋಟಗಳನ್ನು ಬಳಸಿ ನಂತರ ಭೂಮಿಯ ಗುರುತ್ವ ಗೋಳವನ್ನು ಬಳಸಿ ಅದನ್ನು ಶಕ್ತಿವತ್ತಾಗಿ ವೇಗಗೊಳಿಸಿ ಯಶಸ್ವಿಯಾಗಿ ಇಂಧನವನ್ನು ಉಳಿಸುವುದು ಯೋಜನೆಯಾಗಿರುತ್ತದೆ. ಅವಳು ಈ ಯೋಜನೆಯೊಂದಿಗೆ ರಾಕೇಶ್ ಬಳಿ ಹೋದಾಗ ಅವನಿಗೆ ಮನವರಿಕೆಯಾಗುತ್ತದೆ. ಇಬ್ಬರೂ ತಂಡದ ಇತರ ಸದಸ್ಯರ ಬೆಂಬಲ ಪಡೆಯಲು ಪ್ರಯತ್ನಿಸುತ್ತಾರೆ. ಆದರೆ ಬದಲಾಗಿ ಅವರನ್ನು ಅಣಕಿಸಲಾಗುತ್ತದೆ. ಆದರೆ ನಂತರ ಇಸ್ರೊದ ನಿರ್ದೇಶಕರ ಜೊತೆಗೆ ಅವರಿಗೂ ಮನವರಿಕೆಯಾಗುತ್ತದೆ. ರೂಪರ್ಟ್‌ಗೆ ಅವರ ತಂಡದ ತಜ್ಞ ಸದಸ್ಯರನ್ನು ನೀಡುವಂತೆ ತಾರಾ ಮತ್ತು ರಾಕೇಶ್ ಕೇಳಿಕೊಂಡಾಗ, ರೂಪರ್ಟ್ ಬದಲಾಗಿ ಮಿಷನ್ ಉಡಾವಣೆಗಳಲ್ಲಿ ಕಡಿಮೆ ಅಥವಾ ಸ್ವಲ್ಪವೂ ಅನುಭವವಿಲ್ಲದ ಕಿರಿಯ ವಿಜ್ಞಾನಿಗಳು ಮತ್ತು ಇಂಜಿನಿಯರ್‌ಗಳನ್ನು ನೀಡುತ್ತಾರೆ.
ಮೊದಲನೆಯವಳಾದ ನೋದನ ನಿಯಂತ್ರಣ ತಜ್ಞೆ ಏಕಾ ಗಾಂಧಿ ಬಹುತೇಕ ಭಾರತೀಯ ವಸ್ತುಗಳನ್ನು ದ್ವೇಷಿಸುವ ಒಬ್ಬ ಯುವತಿಯಾಗಿದ್ದು ನಾಸಾಕ್ಕೆ ಹೊರಟು ಹೋಗಲು ಯಾವುದೇ ಅವಕಾಶಕ್ಕಾಗಿ ಕಾಯುತ್ತಿರುತ್ತಾಳೆ. ಮತ್ತೊಬ್ಬಳಾದ ಗಗನ ನೌಕಾ ಸ್ವಾಯತ್ತತಾ ವಿನ್ಯಾಸಕಿ ನೇಹಾ ಸಿದ್ದೀಕಿ ತನ್ನ ಅಂತರಕೋಮು ಹಿನ್ನೆಲೆಯ ಪರಿಣಾಮವಾಗಿ ತಿರಸ್ಕರಣೆಯಿಂದ ಹೆಣಗಾಡುತ್ತಿರುತ್ತಾಳೆ. ಸಂಚರಣಾ ತಜ್ಞೆ ಕೃತ್ತಿಕಾ ಅಗರ್ವಾಲ್ ಯುದ್ಧದಲ್ಲಿ ಗಂಭೀರವಾಗಿ ಗಾಯಗೊಂಡ ಮಾಜಿ ಯೋಧನಾಗಿದ್ದ ತನ್ನ ಗಂಡ ರಿಶಿ ಅಗರ್ವಾಲ್‍ನ ಆರೈಕೆ ಮಾಡುತ್ತಿರುವ ಶ್ರದ್ಧಾಭರಿತ ಪತ್ನಿಯಾಗಿರುತ್ತಾಳೆ. ಉಪಗ್ರಹ ವಿನ್ಯಾಸಕಿ ಮತ್ತು ಭಾರ ತಜ್ಞೆಯಾದ ವರ್ಷಾ ಪಿಳ್ಳೈ ಒಂದು ಮಗುವನ್ನು ಹೆರಲು ಸಾಧ್ಯವಾಗದಿರುವುದಕ್ಕೆ ತನ್ನ ಅತ್ತೆಯ ಮೂದಲಿಕೆಗಳೊಂದಿಗೆ ಹೋರಾಡುತ್ತಿರುತ್ತಾಳೆ. ಭಾರ ತಜ್ಞನಾದ ಪರ್‌ಮೇಶ್ವರ್ ಜೋಶಿ ಹೆಚ್ಚಾಗಿ ಪೂಜಾರಿ ಮತ್ತು ಅವನ ಸಲಹೆಯ ಮೇಲ ಅವಲಂಬಿಸಿರುತ್ತಾನೆ ಮತ್ತು ಏಕಾಳಲ್ಲಿ ಪ್ರಣಯಾಸಕ್ತಿಯನ್ನು ಬೆಳೆಸಿಕೊಳ್ಳುತ್ತಾನೆ. ಕೊನೆಯದಾಗಿ, ಅನಂತ್ ಐಯಂಗಾರ್ ತಂಡದ ರಾಚನಿಕ ಇಂಜಿನಿಯರ್ ಆಗಿರುತ್ತಾನೆ.
ಆದರೆ, ಭಾರತದ ಎರಡನೇ ಚಂದ್ರ ಸಂಬಂಧಿ ಕಾರ್ಯಾಚರಣೆಯಾದ ಚಂದ್ರಯಾನ-೨ರ ಘೋಷಣೆಯ ನಂತರ ಕಾರ್ಯಾಚರಣೆಯ ಬಂಡವಾಳವನ್ನು 50% ನಷ್ಟು ಕಡಿತಗೊಳಿಸಲಾಗುತ್ತದೆ. ಬಿಗಿ ವೇಳಾಪಟ್ಟಿ ಮತ್ತು ಅತ್ಯಲ್ಪ ಬಂಡವಾಳದ ನಡುವೆ, ತಾರಾ ಮತ್ತು ರಾಕೇಶ್ ಹಲವಾರು ರಾಜಿಗಳನ್ನು ಮಾಡಿಕೊಂಡು ತಮ್ಮ ಮಾಮ್ ಯೋಜನೆಯ ಮೇಲೆ ಕೆಲಸ ಮಾಡುವುದನ್ನು ಮುಂದುವರಿಸುತ್ತಾರೆ. ಯೋಜನೆಯಲ್ಲಿ ಕೆಲಸ ಮಾಡುತ್ತಿರುವ ಕಿರಿಯ ವಿಜ್ಞಾನಿಗಳಲ್ಲಿ ಈ ಕಾರ್ಯಾಚರಣೆಯನ್ನು ಸಾಧ್ಯವಾಗಿಸಲು ಬೇಕಾದ ಮನೋಸ್ಥೈರ್ಯ ಮತ್ತು ಪ್ರೇರಣೆ ಕಡಿಮೆಯಿದೆ ಎಂದು ತಾರಾ ಮತ್ತು ರಾಕೇಶ್‍ಗೆ ಅರಿವಾಗುತ್ತದೆ. ಪರಿಣಾಮವಾಗಿ ತಂಡವು ನಿಧಾನವಾಗಿ ಸಾಗಿರುತ್ತದೆ. ತಮ್ಮ ಬಂಡವಾಳ ಮತ್ತು ವೇಳಾಪಟ್ಟಿಯನ್ನು ಸಾಧಿಸಲು ತಾನು ತಂಡದ ಸದಸ್ಯರು ತಮ್ಮ ಮನೋಭಾವಗಳನ್ನು ಬದಲಾಯಿಸುವಂತೆ ಮಾಡಬೇಕು, ಮತ್ತು ತಮ್ಮ ಕನಸಿನ ವೃತ್ತಿಗಳನ್ನು ವಾಸ್ತವವಾಗಿ ಮಾರ್ಪಡಿಸುವಲ್ಲಿ ಅವರಿಗೆ ಸ್ಫೂರ್ತಿ ನೀಡಬೇಕು ಎಂದು ತಾರಾಗೆ ಬೇಗನೇ ಅರಿವಾಗುತ್ತದೆ. ಅವಳು ಇದರಲ್ಲಿ ಯಶಸ್ವಿಯಾಗುತ್ತಾಳೆ. ತಂಡವು ಕಾರ್ಯಾಚರಣಾ ಸಂಬಂಧಿತ ಸಮಸ್ಯೆಗಳನ್ನು ಪರಿಹರಿಸುವಲ್ಲಿ ಮತ್ತು ಅದನ್ನು ಸಾಧ್ಯವಾಗಿಸಲು ತಮ್ಮ ಎಲ್ಲ ಕಠಿನ ಪರಿಶ್ರಮ ಮತ್ತು ಶಕ್ತಿಯನ್ನು ಹಾಕುತ್ತದೆ.
ಅಂತಿಮವಾಗಿ ಮಾಮ್ ಉಪಗ್ರಹವನ್ನು ಪಿಎಸ್ಎಲ್‍ವಿಯಲ್ಲಿ ೫ ನವೆಂಬರ್ ೨೦೧೩ರಂದು (ಹವಾಮಾನದ ಕಾರಣ ೮ ದಿನಗಳ ವಿಳಂಬದ ನಂತರ) ಉಡಾವಣೆ ಮಾಡಲಾಗುತ್ತದೆ. ಇದನ್ನು ಮಂಗಳಯಾನವೆಂದು ಹೆಸರಿಸಲಾಗುತ್ತದೆ ಮತ್ತು ಭೂಮಿಯ ಕಕ್ಷೆಯಲ್ಲಿ ಯಶಸ್ವಿಯಾಗಿ ಸೇರಿಸಲಾಗುತ್ತದೆ. ರಾಕೇಶ್ ಮತ್ತು ತಂಡವು ಯಶಸ್ವಿ ಉಡಾವಣೆಯನ್ನು ಆಚರಿಸುತ್ತದೆ. ಆದರೆ, ಆರನೇ ಕಕ್ಷೆ ಏರಿಕೆ ಕಾರ್ಯಾಚರಣೆಯನ್ನು ಮಾಡುವಾಗ, ಜೆಟ್‍ಗಳು ಉಡಾವಣೆ ಆಗುವಲ್ಲಿ ವಿಫಲವಾಗಿ ಮಿಷನ್ ಆರು ದಿನ ಹಿಂದೆ ದೂಡಲ್ಪಡುತ್ತದೆ. ರೂಪರ್ಟ್ ತಂಡವನ್ನು ಅಣಕಿಸುತ್ತಾನೆ. ಆದರೆ ಏನಾದರೂ ಆಗುವುದು ಎಂದು ತಾರಾ ಭರವಸೆ ಇಟ್ಟುಕೊಳ್ಳುವುದನ್ನು ಮುಂದುವರಿಸುತ್ತಾಳೆ. ಕೆಲವು ತಿಂಗಳ ನಂತರ ಮಂಗಳ ಗ್ರಹದ ಹಾದಿಯಲ್ಲಿ, ಉಪಗ್ರಹಕ್ಕೆ ಸೌರ ವಿಕಿರಣ ಅಲೆಯೊಂದು ಹೊಡೆದು ಉಪಗ್ರಹದ ಸಂವಹನ ವ್ಯವಸ್ಥೆಯನ್ನು ತೀವ್ರವಾಗಿ ಹಾನಿಗೊಳಿಸುತ್ತದೆ. ತಂಡವು ಸಂಪರ್ಕವನ್ನು ಸಾಧಿಸಲು ಯಶಸ್ವಿಯಾದಾಗ, ಸೌರ ವಿಕಿರಣವು ಉಪಗ್ರಹದ ವೇಗವನ್ನು ಹೆಚ್ಚಿಸಿ ಅದನ್ನು ಮುಂದಕ್ಕೆ ನೂಕಿ ಭೂಮಿಯ ಕಕ್ಷೆಯಲ್ಲಿ ಕಕ್ಷೀಯ ಕಾರ್ಯಾಚರಣೆಗಳನ್ನು ಮಾಡುವಾಗ ಆಗಿದ್ದ ೬ ದಿನಗಳ ಅಂತರವನ್ನು ಸರಿಪಡಿಸಿದೆ ಎಂದು ಅವರಿಗೆ ಅರಿವಾಗುತ್ತದೆ. ಮಂಗಳ ಗ್ರಹದ ಪ್ರಯಾಣದ ೨೯೮ ದಿನಗಳನ್ನು ಕಳೆದ ಮೇಲೆ, ಮಾಮ್ ಉಪಗ್ರಹವನ್ನು ಮಂಗಳದ ಕಕ್ಷೆಯಲ್ಲಿ ೨೪ ಸೆಪ್ಟೆಂಬರ್ ೨೦೧೪ರಂದು ಸೇರಿಸಲಾಗುತ್ತದೆ. ಭಾರತವು ಹೀಗೆ ಮಾಡಿದ ವಿಶ್ವದಲ್ಲಿನ ನಾಲ್ಕನೇ ದೇಶವಾಗುತ್ತದೆ ಮತ್ತು ಮೊದಲ ಯತ್ನದಲ್ಲೇ ಯಶಸ್ವಿಯಾದ ಮೊದಲ ದೇಶವಾಗುತ್ತದೆ.
ತಯಾರಿಕೆ
೫ ನವೆಂಬರ್ ೨೦೧೮ರಂದು ಮಿಷನ್ ಮಂಗಲ್ ಚಿತ್ರವನ್ನು ಘೋಷಿಸಲಾಯಿತು. ಚಿತ್ರದ ಪ್ರಧಾನ ಛಾಯಾಗ್ರಹಣವು ನವೆಂಬರ್ ಮಧ್ಯಭಾಗದಲ್ಲಿ ಆರಂಭವಾಯಿತು. ಫ಼ೆಬ್ರುವರಿ ಮಧ್ಯ ಭಾಗದಲ್ಲಿ, ಪನ್ನು ಚಿತ್ರೀಕರಣದ ತಮ್ಮ ವೇಳಾಪಟ್ಟಿಯನ್ನು ಮುಗಿಸಿದರು.